Draško Stanivuković saopštio sjajne vesti\nNa skupu "Porodična šetnja" on je najavio da će grad svim porodiljama u ovoj godini za prvo i za drugo dete dati 250 KM za dan rođenja i kada navrši prvu godinu još toliko, odnosno ukupno 500 KM.\nDraško Stanivuković je rekao da je za rođenje trećeg deteta i za njegov rođendan taj iznos 350 KM, odnosno ukupno 700 KM, dok će za četvoro, peto ili šesto dete majke dobiti 1.000 KM za dan rođenja i isto toliko za prvi rođendan.\n- Svako dete koje je rođeno od 1. januara ove godine, od 21. oktobra kreću prijave, a majke koje se porode posle ovog datuma imaju rok za prijavu od 60 dana - rekao je Stanivuković.\nOn je u obraćanju u Domu omladine rekao da je demografska politika suština svih politika i da bez ljudi, dece i porodica nema ničega.\nČlanovi banjalučkog Udruženja porodica sa četvoro i više dece "Četiri plus" danas su povodom Nedelje deteta, zajedno sa gradom Banjaluka, organizovali prvu "porodičnu šetnju" koja je uprkos kiši okupila veliki broj roditelja i dece.\nPorodična šetnja" počela je simbolično u 11.55 časova, a kretala se od Narodnog pozorišta Republike Srpske, Gospodskom ulicom do Doma omladine, gde je održan zabavni program.\nPredsednik Udruženja Jovan Radovanović rekao je da je glavna misija ovog događaja da se pokaže sva lepota i snaga porodice, kao i da se podigne svest građana o značaju dece i njihovog mjesta u zajednici.\n- Porodica je nešto čime treba da se ponosimo - naveo je Radovanović.\n- Porodica je nešto čime treba da se ponosimo. Samo ujedinjeni možemo da ojačamo instituciju porodice, da podstaknemo podelu odgovornosti između roditelja i društva i da pružimo jedni drugima podršku u ostvarivanju onoga što je najbolje za našu decu - istakao je Radovanović.\nMališane, ali i njihove roditelje su u Domu omladine zabavljali "Fazonko", Dečiji hor "Vrapčići", Kulturno-umetničko društvo "Pelagić", a mogli su se družiti i sa brojnim maskotama iz crtanih filmova.\nU banjalučkom Udruženju porodica sa četvoro i više dece "Četiri plus"ima 800 registrovanih porodica.\nDraško Stanivuković Banjaluka Bosna i Hercegovina Republika Srpska natalitet pomoć grada


Savić: Idemo bez pritiska, ali želimo da se vratimo na vrh - Vaterpolo vesti\n– Osvajanjem Svetske lige ostvarili smo glavni cilj ove sezone, ali to nam ne daje za pravo da idemo opušteno na Svetski šampionat. Idemo u Kazanj bez pritiska, ali tradicija srpskog vaterpola i karakter ovih igrača ne dopuštaju nam da se opustimo. Želimo da se vratimo na vrh svetskog vaterpola – rekao je Savić Tanjugu na poslednjem treningu uoči sutrašnjeg polaska na šampionat sveta u Kazanju.\n– To je bio neuspeh. Igračima nije potrebna dodatna motivacija jer je imaju samim tim što predstavljaju Srbiju.\n– Crna Gora je izuzetan rival. Oni su nam veliki konkurenti, taj duel znači borbu za prvo mesto u grupi i dodatni odmor od tri dana. Japanci su neugodni, poslednjih godina su pobedli Crnu Goru ali smo protiv njih favoriti. Australija moze svima da otkine bodove,a posebno dobro igraju nprotiv nas – rekao je Savić.\n– Prvi meč protiv Crne Gore biće u rangu finala i u slučaju pobede to bi nam dodatno olakšalo put do polufinala, što je glavni cilj. Ne bežimo od zlata, imamo veliku zelju ali ne pobeđuje uvek najbolji – izjavio je Mandić\n– Očekivanja su velika, najviše od naš samih, ipak nemamo toliki pritisak kao ostale reprezentacije. ali imamo veliku obavezu da odigram najbolji vaterpolo – poručio je Filipović i dodao da su glavni favoriti Italija, Crna Gora, Mađarska i Hrvatska.\nIntervju sa Savom Ranđelovićem: U Zvezdi sam proveo četiri predivne sezone\nUbović: Presrećan sam zbog prilike, Rašović: Da odigram najbolje u životu


Sloboda u Čačku gradi novu halu vrednu 10 mil EUR - Posao za još 150 radnika - Edukaplus\nSloboda u Čačku gradi novu halu vrednu 10 mil EUR – Posao za još 150 radnika\nEduka plus 15. septembra 2016.\tVesti ostavite komentar 369 pregleda\nProizvođač vojne opreme Sloboda iz Čačka uložila je 10 mil EUR u izgradnju nove hale površine 5.000 m2 i nabavku opreme, kako bi povećala obim i bezbednost proizvodnje, saopštio je danas gradonačelnik Čačka Milun Todorović.\nOn je obišao gradilište nove proizvodne hale Slobode, gde radove izvode čačanske firme, a završetak se očekuje do kraja oktobra.\nMenadžment Slobode je najavio da će izgradnja hale i nabavka opreme omogućiti zapošljavanje oko 150 radnika.\nKompanija Sloboda proizvodi više od 400 vrsta robe iz oblasti vojne industrije, među kojima je najpoznatija protivavionska municija. Oko 90% proizvodnje namenjeno je izvozu i trenutno su ugovoreni poslovi za inostranstvo u vrednosti od 150 mil USD, a u Slobodi ima 1.900 radnika.\nproizvodnja vojna industrija vojna oprema\t2016-09-15\nTagoviproizvodnja vojna industrija vojna oprema\nprethodni Francuzi zainteresovani za projekte u Beogradu vredne 1,5 mlrd EUR\nnaredni Odjava grejanja moguća samo do 1. oktobra – Troškovi isključenja u Beogradu od 8.000 do 13.000 dinara


Moto GP, Aragon, Španija – Rosi probao po kiši, sutra mnogo teže po suvoj podlozi | Moj Svet Brzine - Djordje Djenic\nNaslovna » Moto sport » Moto GP, Aragon, Španija – Rosi probao po kiši, sutra mnogo teže po suvoj podlozi\nMoto GP, Aragon, Španija – Rosi probao po kiši, sutra mnogo teže po suvoj podlozi\nSjajni italijanski motociklista, 38. godišnji vozač „jamahe“, VALENTINO ROSI, posle pada i loma desne potkolenice, pre dvadesetak dana, danas je vozio u Španiji, na slobodnom treningu pred nedeljni GRAN PRI. Vozio je kao i ostali po vlažnoj pisti i ostvario 20. vreme a potom izjavio…\n„Nije bilo većih problema jer je staza bila mokra. Sutra se očekuje suvo vreme a tada će i upravljanje i manevrisanje biti mnogo teže i zahtevnije. Posle sutrašnje probe znaću da li sam u stanju da vozim u nedelju“.\nDanas je najbolje vreme na treningu ostvario DANI PEDROSA ispred LORENCA, ZARKA i MARKESA. Vodeći u šampionatu, ANDREA DOVICIOZO je postigao 8. vreme a ROSI je na 20.mestu bio sporiji od PEDROSE 2.059 sekunde.\nKvalifikacije za trku u Aragonu su na programu u subotu u 14:10, uz direktan prenos na Sport klubu 3, dok je trka u nedelju na istom kanalu od 14 časova.


Apostolova: Bila mi je čast da predstavljam EU u Prištini\nAvgust 04, 2020 8:16\nŠefica kancelarije EU u Prištini Natalija Apostolova, koja krajem meseca završava svoj četvorogodišnji mandat, porucila je da je taj period brzo prošao kada je u pitanju rad na politickom razvoju KiM, ali istovremeno i sporo kada su u pitanju namere EU da Kosovo* učini boljim mestom za život.\nOna je juče na Tviteru napisala da je zbog pandemije koronavirusom, imala manji broj oproštajnih sastanaka, iako joj želja bila da se pozdravi sa svima, bilo da su to kolege, ljudi u politici i van nje, prijatelji.\n„Kovid 19 je sve to promenio, ali ja napuštajući Kosovo sa sobom nosim toliko lepih uspomena. Ovde sam imala priliku da vidim upečatljive mlade, energične i talentovane ljude, da razgovaram sa kvalifikovanim preduzetnicima, pratim aktivnosti ženskih mreža, ali i posetim prelepa mesta. Zato sam uverena u svetlu budućnost Kosova*“, poručila je Apostolova.\nPožežela je sreću svima i dodala da je bilo zadovoljstvo i čast predstavljati EU na KiM u "ove četiri fascinantne godine".\nSavet Evropske unije imenovao je nedavno Čeha Tomaša Sunjoga za svog novog specijalnog predstavnika na KiM.\nSunjog će dužnost šefa kancelarije EU u Prištini preuzeti 1. septembra, a mandat mu, kako je saopšteno iz Saveta EU, ističe 31. avgusta 2021.


Dva nova vozila u JKP Bogatić\n22.02.2019 Dva nova vozila u JKP Bogatić\nVozni park Javno komunalnog preduzeća “Bogatić” od danas je brojniji za kamion kiper i traktor sa tarupom. Nabavkom dva nova vozila ovo preduzeće dobilo je mogućnost proširenja delatnosti, ali i poboljšanja kvaliteta usluga koje već pružaju na teritoriji naše opštine.\n“Kamion kiper je višenamensko vozilo koje ćemo u narednom periodu koristiti za poboljšanje usluge održavanja privremenih i divljih deponija na teritoriji opštine Bogatić, koja nam je poverena, sa eventualnim proširenjem same delatnosti na usluge održavanja nekategorisanih puteva ili uključivanje u uslugu održavanja opštinskih puteva kroz zimsku službu. Usvajanjem Programa subvencija za 2019. godinu planirana je i nabavka opreme za zimsku službu koja bi upotpunila tehničku opremljenost ovog vozila u cilju obavljanja nove delatnosti našeg preduzeća. Vrednost ovog vozila je 14.890.000 dinara bez PDV-a, a realizovana je, kao i nabavka traktora sa tarupom, kroz Program subvencija Opštine Bogatić. Traktor će nam prvenstveno služiti za održavanje putnog pojasa pored opštinskih i nekategorisanih puteva, kroz uslugu košenja i uklanjanja rastinja i u velikoj meri doprineti bezbednosti učesnika u saobraćaju, kao i u efikasnosti rada JKP, na do sada nepristupačnim terenima. Vrednost nabavke ovog vozila je 9.800.000 dinara bez PDV-a”, rekao je Vladan Popadić, direktor JKP “Bogatić”.\n“Opština Bogatić i menadžment JKP ima u planu da svake godine oprema preduzeće sa novim vozilima i mašinama, kako bi bili tehnički opremljani da obavljaju sve delatnosti koje smo im poverili. Nadam se da će od sledeće godine biti ukinuta i zabrana zapošljavanja, kako bismo popravili i kadrovski potencijal, a sve sa ciljem da imamo i profitabilno preduzeće, a sa druge strane i zadovoljne građane”, izjavio je predsednik Opštine Bogatić, Nenad Beserovac.\nDirektor JKP “Bogatić” navodi da je ovo preduzeće, pored obavljanja redovnih delatnosti, od ove godine, zaduženo je i za poslove održavanja ulične rasvete.\n“U okviru obavljanja redovne delatnosti vodosnabdevanja u 2019. godini planiramo proširenje vodovodne mreže i rekonstrukciju postojeće, proširenje teritorije sa koje odnosimo otpad, redovne usluge održavanja grobalja na teritoriji cele opštine Bogatić, usluge iz oblasti zoohigijenske službe, održavanje i čišćenje privremenih i divljih deponija i kao novinu bih izdvojio zamenu sijalica na postojećoj uličnoj rasveti, koju obavljamo od početka ove godine”, dodao je Popadić.\nPredstavnici fabrike komunalne opreme RASCO-TAMP iz Sente prezentovali su danas zaposlenim u JKP “Bogatić” karakteristike novonabavljene mehanizacije.\nVi ste posetilac br: 19 604 332


„Gospodin Gaga“ otvara Dane igre u Kinoteci - Magazin - MojTV\nSrpska premijera filma „Gospodin Gaga“ otvoriće 25. januara u Jugoslovenskoj kinoteci manifestaciju „Dani igre“\n„Gospodin Gaga“ otvara Dane igre u Kinoteci\nSrpska premijera filma „Gospodin Gaga“, u produkciji oskarovke Natali Portman, otvoriće 25. januara u Jugoslovenskoj kinoteci manifestaciju „Dani igre“, koju četvrti put zaredom organizuju Beogradski festival igre i Kinoteka.\nFilm o jednom od najvažnijih autora savremene umetničke igre u svetu, čuvenom izraelskom koreografu Ohadu Naharnu je, prema oceni kritičara, verovatno najzanimljivije ostvarenje u svom žanru, još od filma Pina.\nSa složenim i zahtevnim likovima, te mnoštvom snimaka izuzetne igre, Gospodin Gaga prati slavnog koreografa od samog početka karijere pa do danas, kao direktora Kompanije „Batševa“.\nReditelj Tomer Hejman (Papirne lutke, Ko će me sada voleti?) napravio je film koji je u kratkom periodu već osvojio nekoliko festivalskih nagrada, uključujući i nagradu publike na festivalu "South by Southwest" (SXSW), a prikazuje se u bioskopima širom sveta.\nOpušten i aktivan u svojim šezdesetim, Naharin je služio izraelsku vojsku za vreme rata Jom Kipur, ali u jedinici za zabavu, jer zbog povrede nije učestvovao u borbenim zadacima.\nNakon toga, majka ga je ohrabrivala da nastavi sa igrom, iako je njemu delovalo uzaludno da započinje profesionalnu karijeru sa 22 godine.\nOzbiljno je nastavio da se bavi umetničkom igrom i dobio angažmane u prestižnim kompanijama Marte Grem, a kasnije i Morisa Bežara, međutim, za njega su to bila nesrećna iskustva, iako su podstakla njegovu želju da samostalno kreira.\nTako je nastavio da radi u Njujorku, gde se oženio igračicom Mari Kaživarom, koja je na kraju napustila svoje mesto u trupi Alvina Ejlija, kako bi se u potpunosti posvetila Naharinovim projektima.\nNije bila oduševljena kada je 1990. godine prihvatio ponudu da preuzme Kompaniju „Batševa“ iz Tel Aviva, iako se sa njim preselila i postala direktor proba.\nU to doba starija, konzervativna publika ove kompanije stare 25 godina, nije bila oduševljena Naharinom, jer je on odbacio postojeći repertoar i zamenio ga sopstvenim avanturističkim radovima.\nMeđutim, električni udar te nove igre, koji inkorporira oštar, nepredvidiv pokret, povremeni govorni tekst, multimedijalne faktore, socio-političke teme i ostale izazovne elemente, brzo je privukao nove pokrovitelje i divljenje kritike, koja je znatno doprinela međunarodnom statusu ove trupe.\nNaharin je postao „kulturni junak“ za mnoge Izraelce, koji inače nisu bili zainteresovani za igru, kada je odbio da poklekne pod pritiskom vlasti zbog komada sa vojnom tematikom, koji je planiran za nacionalnu gala proslavu povodom 50. godišnjice države.\nerski fanatici oštro su se usprotivili zbog kostima u kojima se vide delovi tela igrača, u standardnom vojničkom donjem vešu, ali Naharin i Kompanija nisu želeli da prihvate umetnički kompromis „umerenijih“ kostima.\nNaharin od svakog igrača traži da se potpuno preda zadatku, i više od toga, on traži žrtvu koja je sama sebi nagrada.\nNaznaka turbulentnog temperamenta koja se inače krije od publike, pojavljuje se u čudnoj, zajedljivoj sekvenci filma, kada njegova sadašnja žena - igračica Eri Nakamura izleti iz sale.\nU okviru svog četrnaestog izdanja od 24. marta do 11. aprila, pod sloganom „Velika igra", Beogradski festival igre, predstaviće publici 30 koreografskih postavki 15 kompanija iz 10 zemalja.


RTS :: Novi šamar "zemlji košarke", Italijani poslali Srbiju u B diviziju!\nKošarka Novi šamar "zemlji košarke", Italijani poslali Srbiju u B diviziju!\nsubota, 20. jul 2019, 17:25 -> 17:46\nMladi košarkaši Srbije izgubili su od Italije 86:63 na šampionatu Evrope uzrasta do 20 godina, pa će "orlovi", prvi put u istoriji, igrati u B diviziji. Izabranici Olivera Popovića boriće se sa Letonijom za 15. mesto na šampionatu u Izraelu.\nJoš jedan neočekivan rezultat zabeležili su izabranici Olivera Popovića na Evropskom prvenstvu do 20 godina. Srbija je poražena od Italije 86:63 i prvi put u istoriji igraće u B diviziji kontinentalnog takmičenja.\nPoraz od Velike Britanije u osmini finala bio je izgleda samo prvi korak ka potpunom krahu mladih "orlova", koji su od Italije ubedljivo poraženi i "boriće" se za 15. mesto na šampionatu protiv Letonije.\nItalija je od prvog trenutka krenula snažno, mladi "azuri" prvu četvrtinu rešili su u svoju korist rezultatom 27:11, a do kraja meča samo su podizali prednost protiv neubedljive selekcije Srbije.\nGabrijele Stefanini bio je najefikasniji na meču sa 27 poena, dok je u timu Srbije Marko Pecarski postigao 15, a Vuk Vulikić 14 poena.\nSelekcija Srbije do 20 godina poslednji put bila je šampion Evrope poslednji put 2015. godine, a sada joj predstoji trnovit put za povratak u elitnu diviziju evropske košarke.\n(subota, 20. jul 2019, 22:14) - anonymous [neregistrovani]\n(subota, 20. jul 2019, 20:45) - anonymous Lala [neregistrovani]\n(subota, 20. jul 2019, 20:32) - anonymous [neregistrovani]\n(subota, 20. jul 2019, 19:10) - anonymous [neregistrovani]\n(subota, 20. jul 2019, 18:48) - Riki [neregistrovani]\n(subota, 20. jul 2019, 18:45) - Kablar [neregistrovani]\n(subota, 20. jul 2019, 18:19) - Marko K [neregistrovani]\n(subota, 20. jul 2019, 17:54) - anonymous [neregistrovani]


Šest kamiona dovezlo u RTS koverte za "Uzmi račun i pobedi". U subotu izvlačenje - Bizlife.rs\nŠest kamiona dovezlo u RTS koverte za „Uzmi račun i pobedi“. U subotu izvlačenje\n10:30 Beograd, 09/03/2017\nViše od tri miliona koverti sa fiskalnim računima i slipovima koje su građani poslali za učešće u nagradnoj igri „Uzmi račun i pobedi“ preneto je iz Glavnog poštanskog centra u Zemunu u Studio 8 RTS-a u Košutnjaku, gde će u subotu biti izvučene prve nagrade, javlja RTV.\nRadnici JP „Pošta Srbije“ transportovali su koverte u konvoju od šest kamiona, a prevoz do studija RTS-a obezbeđivao je MUP Srbije, saopštilo je danas Ministarstvo državne uprave i lokalne samouprave.\nPrimopredaju koverata kontrolisala je Komisija u kojoj su bili predstavnici Ministarstva državne uprave i lokalne samouprave, Ministarstva finansija – Poreska uprava i Ministarstva trgovine, turizma i telekomunikacija.\nKomisija je od zaposlenih iz JP „Pošta Srbije“ primila spisak sa ukupnim brojem dopremljenih vreća i koverata koji su obe strane potpisale. Takođe, sačinjen je i spisak pošiljki koje su pristigle u neadekvatnim kovertama i time ne ispunjavaju uslove za učestvovanje u nagradnoj igri, a kojih je ukupno bilo 158.\nKoverte pristigle od 8. do 10. marta takođe će biti prenete iz Glavnog poštanskog centra do studija RTS-a uz obezbeđenje MUP Srbije, navodi se u saopštenju.\nNikolić žuri da „udomi“ saradnike\nSvaka čast: Nikola Kojo oglasio da prodaje gitaru iz humanitarnih razloga\nOvo je Betina fotografija godine\nProtesti u Beogradu, Novom Sadu i Nišu (FOTO, VIDEO)\nAgenciji rok dva dana za podatke o imovini Malog


Umetnička Asocijacija Zrenjanin\nUmetnička asocijacija Zrenjanin ili kraće ''UA-Zrenjanin'' osnovana je maja meseca 2005. godine sa misijom razvoja i promocije savremenog umetničkog stvaralaštva. Ciljevi UA su da umreži pojedince i grupe koji su aktivni na polju kulture i umetnosti u Zrenajninu, da kroz zajedničke akcije i programe ukaže i pokaže, predstavi i nastavi, neguje i reaguje. Da kroz realizovanje zajedničkih ideja, planova i projekata doprinese razvoju savremene umetnosti u zrenjaninu.\nOkupljanju i organizovanju umetnika prethodilo je nekoliko karakterističnih događaja u prethodnoj, 2004. godini. Pre svega manifestacija ''Transformacija nepoznatog grada''u organizaciji grupe ''Flexible Art'' iz Beograda koja je u zajedničkom projektu okupila više umetnika iz zemlje i inostranstva, kao i iz samog Zrenjanina, zatim aktivnosti zrenjaninskih umetnika u ''Muzeju Destrukcije''- Pinovoj Vili, kao i pojava pokreta ''Novi optimizam'' koji je inicirao Pozorišni klub Zeleno Zvono. Svi ovi događaji uticali su da je među umetnicima mlađe generacije sve češće počela da se promišlja ideja o potrebi udruživanja i organizovanja. Na okruglom stolu o gradskoj kulturnoj politici priređenom februara 2005. godine u Kultrunom centru nekoliko prisutnih umetnika dogovara se i ubrzo formira organizaciju MUST:RE – Centar za savremenu umetnost i nove medije. Nekoliko meseci kasnije, jedan deo ''mustri'' sa još desetak umetnika osniva UA. Prvi članovi osnivači UA bili su slikari Gabrijela Parigros, Rastko Stefanović i Petar Tuškan, kreator karakterističnog logo-a organizacije, grafičari Milica Bjelanović, Dragana Latinović i Duško Kirćanski, fotograf Dušan Marinković, vajar Bojan Dakić, muzičar Zlatko Čobanov i istoričarka umetnosti Jasmina Tutorov. Prve akcije novonastale organizacije bile su izložba u tada još neotovrenom salonu Narodnog muzeja i velika multimedijalna izložba ’’art piknik’’ u Pinovoj vili.\nZa razliku od dotadašnjih umetničkih udruženja cehovskog tipa, novi okvir takozvanih nevladinih organizacija ili udruženja građana davao je sasvim drugačije (ne)mogućnosti i izazove. Opredeljenje za klasičan način finansiranja nevladinih organizacija putem projekata vodio bi u konstantnu trku za novcem i prilagođavanje uslovima donatora kojima sama umetnost najčešće nije prioritet, te je UA je od početka pokušavala da pronađe izvestan srednji put. Konkurisali smo sa projektima kod domaćih i stranih fondova ali smo najčešće organizovali akcije koje su zahtevale minimalan ili čak nikakav budžet i oslanjale se isključivo na entuzijazam i volonterski rad. Takve akcije su po pravilu bivale i najuspešnije. Osim organizovanja izložbi i društevno angažovanih akcija redovno smo se uključivali ili davali podršku brojnim inicijativama drugih organizacija i ustanova i ostvarili brojne saradnje i partnerstva. Između ostalog UA je i član osnivač asocijacije NKSS. Konstatno smo radili na evidentiranju manje ili više aktivnih likovnih stvaralaca u gradu trudeći se da redovno ažuriramo spiskove imenima novih mladih umetnika te smo godinama postali adresa kojoj se obraćaju svi kojima su iz bilo kog razloga potrebni kontakti sa zrenjaninskim umetnicima.\nKarakteristično je da smo tokom godina ostvarili dobru saradnju sa zvaničnim ustanovama kulture, pre svega Narodnim muzejom, Savremenom galerijom, a najviše sa Kulturnim centrom sa kojim smo godinama delovali čak i izvesnoj vrsti simbioze. U ovom smislu zrenjaninske ustanove kulture mogu da se pohvale za veliku otvorenost u saradnji sa takozvanom nezavisnom scenom. Priliku da u salonu Savremene galerije prikažemo izložbu povodom naše desetogodišnjice smatramo za posebnu počast i mogućnost da sugrađane podsetimo na naše aktivnosti u proteklih deset godina.\nIzložbu čine dva segmenta. U prvom je kroz dokumentarni materijal, plakate, pozivnice, novinske članke i fotografije prikazan presek naših aktivnosti. Drugi segment čine umetnički radovi najvernijih članova i aktivista asocijacije. Za ovakav koncept opredelili smo se ne samo zato što bi čisto dokumentarna izložba mogla biti pomalo suvoparna nego i zbog toga što većinu naših članova čine likovni umetnici, svaki sa svojim individualnim izrazom i iznad svega da bi umetničko stvaralaštvo zbog kojeg asocijacija i postoji istakli u prvi plan.\n1. Nemanja Vukmanović / Genesis, digitalna fotografija, 45x45 cm, 2013.\n2. Bojan Dakić / Chipsy Gypsy, scenografija za performans, dimenzije promenljive, 2012.\n3. Nemanja Delja / Tajna #1, fotografija, 20x20 cm, 2015.\n4. Dragana Latinović / Innere Stime, instalacija, 180x70 cm, 2008.\n5. Dušan Marinković / Konvergencija, fotografija, 16x11 cm i 42x18,5 cm, 2015.\n6. Gabrijela Parigros /Žao i je što te ne volim, ulje na platnu, 110x120 cm, 2014.\n7. Rastko Stefanović / Vanja sa goveđim srcem, ulje na platnu, 120x70 cm, 2015.\n8. Marija Tubić Božić /Space Time Traveler, fotografija, 30x30 cm, 2015.\n9. Marko Tubić / Kontra Georg 1, ulje na platnu, 50x37 cm, 2013.\n10. Ganc Ditrih / Meadow1, akril na platnu, 120x80 cm, 2005.


Prema izvorima agencije, vlada Sjedinjenih Država nedavno je odlučila da smanji carine na toplovaljane čelične limove koje proizvodi POSCO, sa 41,57 na 0,55 odsto.\nAmeričko Ministarstvo trgovine prvobitno je 2016. uvelo carinu od 58,86 odsto na POSCO-ve toplovaljane čelične proizvode, ali američki Međunarodni trgovinski sud prošlog meseca naredio je vladi SAD da snizi carinsku stopu na 41,57 odsto do godišnje revizije, saopštivši kako nema razumnog osnova za tolike carine.\nTarifa na toplovaljani čelik Hjundaija, najvećeg južnokorejskog proizvođača čelika, snižena je sa 3,39 odsto na 0,58 procenata, prema izvorima agencije Jonhap.\nKako kažu, ostali lokalni proizvođači čelika imaju sada tarifu od 0,56 odsto.\nToplovaljani čelik koristi se u proizvodnji automobila i građevinskoj industriji. Prošle godine južnokorejske kompanije izvezle su 477.000 tona toplovaljanih čeličnih proizvoda u SAD.


Ključni rezultat donosi - osvešćivanje\nPrethodna dva koraka možete uvek primenjivati, u svakoj situaciji u kojoj osetite neprijatnost izazvanu odnosom sa drugom osobom. Posle nekoliko puta, primetićete da više ne reagujete tako burno i da naprosto stres ne ovladava vašim bićem.\nNo, da bi zaista mogli da trajnije da se oslobodite i stresa i nelagodnosti na koje nailazite u odnosima sa drugim ljudima, neophodno je da radite na promeni svoje svesti. To znači da je potrebno da osvestite zbog čega se osećate loše i na čemu u sebi bi trebalo da radite, tako da taj problem trajno rešite.\nKada svakog dana budete vežbali da se umirite, posmatrate svoje misli i osećanja i meditirate, shvatićete da mir i harmonija preovladavaju u vama. To ne znači da se baš nikada nećete iznervirati i poremetiti svoju harmoniju, ali ćete svakako za znatno kraće vreme moći da se vratite u „normalu" u odnosu na period kada niste meditirali.\nZato svakodnevno možete sesti mirno, na neko tiho mesto i izgovoriti u sebi ili pomisliti: Molim da mi se eliminišu svi uzroci stresa. Ostanite tako tri do pet minuta i dopustite svojoj energiji da se kreće onako kako je za vas najoptimalnije.\nRescue Remedy može biti dodatna podrška\nUkoliko želite da probate da svakodnevno primenjute ova tri koraka, ali povremeno nailazite na prepreke ili vam treba dodatna podrška, korisno je da uzmete Rescue Remedy. To je preparat iz grupe cvetnih esencija po metodi doktora Edvarda Baha, koji vam pomaže da se urgentno oslobite stresa. Uzimanjem po nekoliko kapi, više puta, u kratkom vremenskom periodu, možete osetiti istinsko olakšanje i nastaviti svoje dalje aktivnosti, zaključuje Milica Stojiljković.


Objavljeno 13/11/2020 u kategoriji: Vesti\nBuduću Evropsku prestonicu kulture danas je obišla nova potpredsednica Vlade i ministarka kulture i informisanja, Maja Gojković i ocenila Novi Sad kao grad sa jedinstvenim pristupom razvoju kulture, iza čega stoji dugoročna ambiciozna vizija, strateško opredeljenje i kontinuirani rad.\nJoš 2008. godine, kao tadašnja gradonačelnica Novog Sada, Gojkovićeva je prva uputila inicijativu Ministarstvu kulture i informisanja da podrži Novi Sad za prestižnu titulu Evropske prestonice kulture, a danas je imala priliku da se kao aktuelna ministarka upozna sa postignutim rezultatima, odnosno razvojem ljudi, procesa, prostora i programa koji čine programski narativ „Za nove mostove”.\n„Novi Sad je očigledan primer da ako neko ima određen san, a to je bio projekat Evropska prestonica kulture, koji sam sa velikim entuzijazmom započela pismom Briselu 2008. godine, nekoliko godina kasnije postaje stvarnost, zahvaljujući sluhu gradonačelnika Miloša Vučevića i velikom radu i entuzijazmu onih koji su okupljeni u Fondaciji „Novi Sad – Evropska prestonica kulture“. Impresionirana sam onim što sam videla, drago mi je da je napravljena sinergija talentovanih ljudi, gradonačelnika i nas na republičkom nivou. Učinićemo sve da Novi Sad bude ne samo Evropska prestonica kulture, već i da prevaziđemo sve do sada kandidovane gradove ne samo u regionu, već i u Evropi“, izjavila je potpredsednica Vlade i ministarka kulture i informisanja, Maja Gojković, na konferenciji za medije održanoj u Gradskoj kući u Novom Sadu.\nOna je prethodno, sa gradonačelnikom Novog Sada, Milošem Vučevićem i direktorom Fondacije „Novi Sad – Evropska prestonica kulture”, Nemanjom Milenkovićem, obišla Gradsku koncertnu dvoranu, prvu u istoriji grada, kao i novu zgradu dve škole – Baletske i Muzičke.\n„U budžetu za 2021. godinu predvideli smo poslednju tranšu za završetak izgradnje zgrade Muzičke i Baletske škole sa koncertnom dvoranom, i to nešto više od 300 miliona dinara za nabavku opreme. Naredne godine đaci će krenuti u te škole i organizovaćemo kulturne događaje, odnosno koristiti koncertnu dvoranu. To nije uspeh jedne administracije, već celog grada. Bili smo u stanju da gotovo tri milijarde dinara uložimo tokom pet godina i sagradimo taj velelepni, najmoderniji objekat. To će biti centar daljeg kulturnog razvoja grada i još jedan od razloga da mladi ostaju u Novom Sadu. Nastavljamo saradnju sa republičkom Vladom i imaćemo značajnu podršku da kompletno završimo obnovu podgrađa Petrovaradinske tvrđave, koje će biti jedan od najlepših delova Novog Sada. Titula EPK je pomerena na 2022. godinu, iako je naš tim bio spreman da projekat realizuje i u 2021. Uskoro ćemo imati jako dobre vesti, jer blizu smo toga da Stefan Milenković, najveća zvezda svetske klasične muzike dođe da živi i radi u Novom Sadu. Ponudili smo mu najbolje uslove, a za to su najzaslužniji Fondacija i Gradska uprava za kulturu. Nadamo se da će on biti upravnik koncertne dvorane, a naravno uključiće se u rad Kulturnog centra i Akademije umetnosti u našem gradu. Kada vidimo da se najuspešniji vraćaju u Srbiju, to je signal drugima da ne odlaze, da ostanu u svojoj otadžbini”, rekao je gradonačelnik Novog Sada, Miloš Vučević.\nPored Gradske dvorane i dve škole, podgrađe Petrovaradinske tvrđave obnoviće se posle gotovo 300 godina, prostor Velikog Limana nakon sto godina transformiše se u prostor modernog stvaralaštva, što je samo jedan deo brojnih infrastrukturnih projekata u okviru priprema za godinu titule.\n„Jedan od prvih gradova van Evropske unije koji je poneo titulu Evropske prestonice kulture, 2019. godine Evropska komisija ocenila je Novi Sad kao jednu od najboljih prestonica kulture u pripremnoj fazi. Evropski parlament nedavno je usvojio predlog Evropske komisije da se godina titule pomeri sa 2021. na 2022. godinu zbog pandemije koronavirusa i tom predlogu mi smo se priključili od početka, u znak solidarnosti sa drugim gradovima – prestonicama kulture. Iako smo dobili na vremenu, već sada je Novi Sad jedinstven u regionu po kulturnoj strategiji razvoja, ali i u ovom delu Evrope po mreži kulturnih stanica. Posle više od pola veka, napušteni i nebezbedni prostori širom grada dobili su novo ruho i služe kulturi i umetnicima, zajedno sa izgradnjom novih prostora. To su legati koji ostaju i nakon godine titule gradu, koji je već pokazao da kulturu živi”, rekao je direktor Fondacije „Novi Sad – Evropska prestonica kulture”, Nemanja Milenković.\nMilenković je na konferenciji za medije najavio i pokretanje nove, jedinstvene platforme za kulturu Visit Novi Sad, još jednog legata koji će Novi Sad i u digitalnoj formi predstaviti ne samo kao prestonicu, nego kao grad kulture i u godinama nakon titule.\nTagovi: 2022 Evropska prestonica kulture konferencija za medije Maja Gojković MIloš Vučević Nemanja Milenković novi sad


RTCG - Radio Televizija Crne Gore - Nacionalni javni servis :: Društvo :: Sagledati stanje granične linije na rijeci Grnčar\n21. 10. 2021. 21:58 >> 21:59 0\nZajednička crnogorsko-albanska komisija konstatovala je da vode rijeke Grnčar nanose štetu obalnom području i poljoprivrednom zemljištu sa obje strane državne granice, saoštilo je Ministarstvo unutrašnjih poslova.\nKako navode iz MUP-a, danas je u Ministarstvu unutrašnjih poslova održan sastanak Zajedničke crnogorsko-albanske komisije u cilju nastavka implementacije Sporazuma između Vlade Crne Gore i Savjeta ministara Albanije o obnavljanju, popravci i održavanju piramida, međupiramida i drugih graničnih oznaka duž crnogorsko-albanske državne granice, koja je određena od strane Međunarodne komisije u periodu od 1922-1925. godine i potvrđena Protokolom o razgraničenju između Kraljevine SHS i Kraljevine Albanije, 26. jula 1926. godine u Firenci, od vanjske granice teritorijalnog mora u Jadranskom moru do tromeđne granične tačke između Crne Gore, Albanije i Kosova.\nNa sastanku je sagledano stanje 394 granične oznake duž državne granice, analiziran dosadašnji rad na popravci i održavanju graničnih piramida i utvrđena dinamika nastavka radova na obnavljanju graničnih oznaka između Crne Gore i Republike Albanije.\n"Zajednička crnogorsko-albanska komisija konstatovala je da vode rijeke Grnčar nanose štetu obalnom području i poljoprivrednom zemljištu sa obje strane državne granice", istakli su u saopštenju.\nCrnogorska strana je, kako navode, inicirala da se sagleda stanje granične linije na rijeci Grnčar u cilju preduzimanja mjera na sprečavanju erozija i promjena riječnog korita ove rijeke.\n"Predloženo je albanskoj strani da se, nakon toga, na sastanku Zajedničke crnogorsko-albanske komisije za obnavljanje graničnih oznaka, uz učešće Komisije za saradnju u oblasti vodoprivrede Crne Gore i Albanije, utvrde mjere koje će vodoprivredni organi dvije države preduzeti na regulaciji granične rijeke Grnčar saglasno Okvirnom sporazumu između Vlade Crne Gore i Savjeta ministara Albanije o međusobnim odnosima u oblasti upravljanja prekograničnim vodama", dodali su u saopštenju.\nNa današnjem sastanku učestvovali su predstavnici Ministarstva unutrašnjih poslova, Uprave policije, Uprave za katastar i državnu imovinu Crne Gore i predstavnici Granične policije Albanije.\nMUP Crne Gore CG-Albanija


Vesti online / Vesti / Srbija / Poljska i baltičke zemlje koče Srbiju zbog Rusije?\nSrbija više od četiri godine čeka izveštaj Evropske komisije o skriningu za poglavlje 31 koje se odnosi na zajedničku spoljnu, bezbednosnu i odbrambenu politiku EU, a iako je nacrt tog dokumenta odavno gotov, on bi, međutim, uskoro mogao da se piše ispočetka, pišu "Večernje novosti".\nList piše da, prema nezvaničnim informacijama, Litvanija, jedna od država koja je zbog ruskog pitanja najžešći kočničar otvaranja pregovora o poglavlju 31, predlaže upravo da se izveštaj o skriningu ponovo skroji ili ažurira i tu Srbiji postave uslovi koji će zadovoljiti sve članice EU, kako bi se odblokirao taj proces.\nSaradnja Srbije i Rusije i činjenica da Beograd nije uveo sankcije Moskvi, trn su u oku najvećim zagovornicima embarga Kremlju u okviru EU, a to su Poljska i bivše sovjetske republike koje su danas u Uniji - Litvanija, Estonija i Letonija, piše list.\n* Hoće li Priština dobiti poruku: "To mora biti povučeno"?\n* Han: Takse su pokazale koliko je i dalje krhka situacija\nSVET Četiri zemlje spremne da proteraju ruske ambasadore\nSVET Oko 34 miliona ljudi u EU smatraju se migrantima


Uspješna studijska posjeta delegacije Bijelog Polja Medjunarodnom sajmu poljoprivrede u Novom Sadu – Sjever Crne Gore\nUspješna studijska posjeta delegacije Bijelog Polja Medjunarodnom sajmu poljoprivrede u Novom Sadu\nDelegacija Bijelog Polja imala je uspješnu studijsku posjetu 85. po redu Novosadskom medjunarodom sajmu poljoprivrede koji je održan od 15. do 21. maja, a na kome je nastupilo 1.500 izlagača iz 30 zemalaja i predstavljeni proizvodi i usluge u oblasti poljoprivrede iz 60 zemalja. U Delgaciji Bijelog Polja bili su ugledni poljoprivredni proizvođači, ali i određeni broj službenika lokalne uprave koji se bave poslovima poljoprivrede i agroturizma. Zahvaljujući finansijskoj podršci Sekretarijata za preduzetništvo i ekonomski razvoj, Sekretarijata za ruralni razvoj i Turističke organizacije Opštine Bijelo Polje , delegacija Bijelog Polja imala je priliku da u okviru ove studiske posjete obidje proizvode i usluge izložene u okviru ove značajne manifestacije poljoprivrede.\nMeđunarodni poljoprivredni sajam je najveća i najznačajnija smotra agrara u centralnoj i jugoistočnoj Evropi. Modernim konceptom podstiče međudržavnu i privrednu saradnju, integriše unapređenje znanja, proizvodnje i razvoj nauke. Uz to promoviše značaj inovacija i predstavlja sintezu iskustva i dostignuća u poljoprivredi.\nMedjunarodni sajam poljoprivrede je ogledalo agrara i pruža uvid u najaktuelnije teme i trendove u ovoj privrednoj grani. Novi Sad je i ove godine bio uspješan domaćin jedne od najprestižnijih sajamskih priredbi, a samim tim i mjesto na kojem su bila predstavljena najnovija dostignuća iz oblasti agrara, mesto na kom se moglo da se vidi, da nauči, ali i da kupi, a naši privrednici i poljoprivredni proizvodjači da postignu poslovne dogovore i još bolju vezu sa kolegama, ne samo iz regiona, već i iz brojnih zemalja širom svijeta. U oblasti poljoprivrede i agroindustrije u Bijelom Polju je počela realizacija velikih projekata, koji nam garantuju brži ekonomski razvoj, veći standard i bolji život. Na ovom Poljoprivrednom sajmu su istovremeno prezentovana najnovija tehnološka dostignuća u agraru i primjena nauke u poljoprivredi, izložba organske hrane, Nacionalna izložba stoke, bikovi teški i po dve tone, kombajni koji koštaju više od 700.000 evra, traktori oko pola miliona, ponuda proizvoda i usluga iz najudaljenijih krajeva sveta istakao je Samedin Agović iz Sekretarijata za preduzetništvo i ekonomski razvoj član delegacije Bijelog Polja na sajmu.\nZemlja prijatelj 85. Međunarodnog poljoprivrednog sajma bila je Francuska, a u okviru kolektivnih izložbi su se predstavili privrednici iz Austrije, Bosne i Hercegovine, Crne Gore, Holandije, Italije, Izraela, Kine, Mađarske, Španije i Tunisa. Ministarstvo poljoprivrede, šumarstva i vodoprivrede i ove godine je podržalo organizovanje Nacionalne izložbe stoke, na kojoj će biti 1 600 živih eksponata, a u okviru izložbe „Kvalitet više“ biće predstavljeni organska proizvodnja, proizvodi sa geografskim poreklom, proizvodi sa oznakom srpski kvalitet i prvi put zanatske pivare.\nPrevPredhodniTrampovo osoblje da uči pravopis\nSledećiNadal u 2. kolu RG: 80. pobjeda Španca u ParizuNext\nKrivokapić: Trenutak kada je u Crnoj Gori na djelu državni udar\nPremijer Zdravko Krivokapić je na konferenciji „Značaj...\nMinistar poljoprivrede, šumarstva i vodoprivrede mr...


Ahtisari neće čekati formiranje Vlade Srbije\nРубрика: Друштво Аутор: новинарство 486 пута прочитано Датум: 11.01.2007 Одштампај\nSpecijalni izaslanik Ujedinjenih nacija Marti Ahtisari neće čekati formiranje nove srpske vlade da bi predstavio svoj predlog budućeg statusa Kosova i Metohije, preneli su u četvrtak Tanjugu evropski diplomatski izvori u Briselu. Tanjugovi izvori odbacuju mogućnost daljeg odlaganja predstavljanja plana\nBeogradu i Prištini, uvereni da bi Ahtisari mogao da ga predstavi u prvoj polovini februara.\nJedan od razloga, koji se u Briselu navode, jeste ranije dato obećanje da neće biti novih odlaganja, a drugi razlog je ocena da bi formiranje nove Vlade Srbije moglo da potraje duže nego što je Ahtisari, prema rečima Tanjugovih izvora, spreman da čeka.\nIako pojedine države EU koje se protive nezavisnosti Kosova – poput Španije, Grčke i nove članice Unije, Rumunije – smatraju da ne postoje pravi razlozi za Ahtisarijevu žurbu, u Briselu se, ipak, očekuje da će preovladati stav članica Kontakt grupe da predlog treba izneti “odmah nakon izbora”.\nVisoki predstavnik EU za spoljnu politiku i bezbednost Havijer Solana boravio je prošle nedelje u SAD i o toj temi je razgovarao s američkim državnim sekretarom Kondolizom Rajs. Njih dvoje su se tom prilikom složili, tvrde Tanjugovi izvori, o ranije dogovorenom planu za iznošenje Ahtisarijevog predloga.\nPojedini analitičari u Briselu smatraju, medjutim, da bi takav redosled poteza mogao da oteža formiranje nove Vlade Srbije, tim više što se smatra da će Beograd – ako Ahtisari predloži neku vrstu “nadgledane nezavisnosti” – nedvosmisleno odbaciti takav predlog.\nBeograd bi tako postupio, ocenjuju analitičari, zato što bi takav Ahtisarijev predlog za rešenje statusa južne srpske pokrajine značio njeno formalno otcepljenje od Srbije, iako Kosovo ne bi odmah postalo nezavisna država.\nAnalitičari, u tom kontekstu, upozoravaju i na mogućnost da, u okviru Kontakt grupe ili Saveta bezbednosti UN, Rusija blokira svaki proces koji bi vodio ka otcepljenju Kosmeta od Srbije.\nPrištinski list “Koha ditore” objavio je u četvrtak da će Ahtisari doputovati u Prištinu 2. februara, a očekuje se da će tom prilikom predstaviti svoj predlog za rešenje budućeg statusa Kosova.\nKako je najavljeno, Ahtisari će u četvrtak i petak u nemačkom gradu Drezdenu razgovarati sa političkim direktorima ministarstava spoljnih poslova zemalja-članica Evropske unije (EU).\nPrema izjavi Ahtisarijevog predstavnika Remija Durloa, to je redovan sastanak političkih direktora na kojem će Kosovo biti jedna od tema.\n“Kao što znate, Nemačka je prilikom preuzimanja predsedavanja EU kao jedan od prioriteta istakla i rešenje statusa Kosova. Ahtisari će prisustvovati tom sastanku u Drezdenu, ali Kosovo neće biti glavna tema”, kazao je u utorak Durlo agenciji Beta.\nPrema nezvaničnim informacijama iz izvora bliskih zvaničnicima NATO i EU, Ahtisari bi trebalo da 26. januara u Beču predstavi članicama Kontakt-grupe svoj predlog rešenja statusa Kosova.\nPotom bi, prema izvorima agencije Beta u EU, uz moguće dopune i primedbe Kontakt-grupe, taj predlog bio upućen Savetu bezbednosti UN i zatim dat na razmatranje Beogradu i Prištini.\nBerns: Status Kosova za mesec ili dva\nAmerički državni podsekretar Nikolas Berns ocenio je da je vreme da se odredi budući status Kosova, izrazivši nadu da će se rešenje naći mesec-dva posle izbora u Srbiji.\n“Svako ima pravo da zna gde živi i ko na toj teritoriji vlada. Ljudi imaju pravo na slobodu i mi ćemo podržati napore Martija Ahtisarija, koji će odmah po izborima u Srbiji započeti dijalog i pregovore izmedju Beograda i Prištine. Nadamo se da se to pitanje može rešiti brzo, u roku od mesec ili dva poslije izbora u Srbiji”, rekao je Berns za “Glas Amerike”.\nKomentarišući navode da zvanični Vašington podržava uslovnu nezavisnost kao rešenje za Kosovo, Berns je odgovorio da se SAD neće javno izjašnjavati pre nego što Ahtisari iznese svoj predlog.\n“Ono što SAD podržavaju jeste da se zbog naroda na Kosovu konačno odluči o statusu, ali javno nismo podržali nijednu opciju, niti smo predlagali rešenje. Smatramo da to ne bi bilo korektno sve dok predstavnik Ujedinjenih nacija ne iznese svoje vidjenje, a to još nije učinio”, istakao je Berns.\nŠef Kooordinacionog centra za Kosovo i Metohiju Sanda Rašković-Ivić rekla je da izjava američkog državnog podsekretara Nikolasa Bernsa da će rešenje o statusu Kosova biti doneto za jedan do dva meseca ima za cilj da smiri albansku zajednicu u južnoj srpskoj pokrajni.\nRašković-Ivić je istakla da Albance na Kosovu i Metohiji treba smiriti jer je njihova napetost velika.\nOna je podsetila da je Berns slične izjave davao 2005. godine, pa su ti rokovi stalno pomerani.\nRašković-Ivić je kazala da je Vlada na današnjoj sednici donela dve strategije- jednu o dugoročnom razvoju srpskih zajednica na KiM i drugu o dugoročnog razvoja juga Srbije, koja se odnosi na opštine Bujanovac, Medvedja i Preševo.\nAnalitičar: Rešenje za Kosovo biće privremeno\nEkspert briselskog Centra za evropsku politiku Lucija Montanaro-Jankovski ocenila je da Ahtisarijev predlog za budući status Kosova i Metohije neće moći da osigura konačno, već samo prelazno rešenje.\n“Nema sumnje da će, uprkos različitosti stavova unutar EU i u Kontakt grupi,postojati prelazno razdoblje, u kojem će Savet bezbednosti UN opozvati svoju Rezoluciju 1244 i dati mandat Evropskoj uniji da ona preuzme odgovornost za ključne stvari na Kosovu”, izjavila je ona za “Radio Slobodna Evropa”.\nMontanaro-Jankovski je, takodje, rekla da će se, po njenom mišljenju, EU starati o “procesuiranju etničkih i kriminalnih pitanja” na Kosovu, dok će se o bezbednosti pokrajine i dalje starati NATO.\n“Snage NATO-a i će se i dalje brinuti za bezbednost Kosova, ali veliki deo odgovornosti će predati kosovskim vlastima”, naglasila je ona, prognozirajući da će prelazno razdoblje ostati na snazi “sve dok kosovske vlasti ne budu u celosti sposobne da garantuju bezbednost svim manjinskim zajednicama”.\nUpitana da li će rešenje konačnog statusa Kosova doprineti stabilnosti regiona, Montanaro-Jankovski je upozorila da “vreme nestabilnosti još nije iza nas”.\n“To možemo da vidimo u Kosovskoj Mitrovici i na severnom delu Kosova u kojemsrpska manjina neće prihvatiti Kosovo kosovskih Albanaca. Tu postoji mogućnost nasilja”, kazala je Montanaro-Jankovski.\n« « Претходне вести: Јован силни\nНаредне вести: Reciklaža računara u Omoljici kod Pančeva » »\nРуски респиратори у Америци завршили на отпаду 23. октобар 2020\nAP: Nova sezona u NBA ligi mogla bi da počne 22. decembra


NOVI DETALJI KRIVIČNE PRIJAVE: Hrkalovićeva i Bagzi uništili video sa sastanka na kojem je bio otac Stefanovića? - DzetSet\nBivša državna sekretarka uhapšena je 15. oktobra 2021.\nDejan Milenković Bagzi, bivši načelnik policije i jedan od najbližih saradnika bivše državne sekretarke u MUP Srbije Dijane Hrkalović, sabotirao je istragu protiv oca ministra Nebojše Stefanovića, pokojnog Branka Stefanovića, pišu beogradski mediji.\nU krivičnoj prijavi kojom se terete nekadašnja državna sekretarka u Ministarstvu unutrašnjih poslova Dijana Hrkalović i nekadašnji načelnik Odeljenja za specijalne istražne metode (SSIM) Dejan Milenković navodi se da je na “nezakonit način uništen video i audio-materijal sastanka”, direktora Srbijašuma Igora Braunovića, koji je bio pod sudski odobrenim merama i Branka Stefanovića, oca Nebojše Stefanovića, tadašnjeg ministra policije, navode beogradski mediji.\nHrkalović je uhapšena 15. oktobra 2021. nakon što ju je drugoosumnjičeni Milenković spomenuo na ponovnom saslušanju. U krivičnoj prijavi koja je tada podneta stavljeno joj je na teret da je od 13. februara 2017, pa do kraja 2018, uticala na Milenkovića da ne dostavi tužiocu veštačenja telefona Veljka Belivuka koje je radila služba SSIM-a u postupku za ubistvo Vlastimira Miloševića (ubijen januara 2017).\nU prijavi se navodi da je “izveštaj zajedno sa prikupljenim materijalom iz telefona Veljka Belivuka, postupajućem tužiocu i sudiji za prethodni postupak dostavljen tek 27. marta 2018, odnosno dan pred glavni pretres koji je održan 28. marta 2018, kako bi tužioca zbog obimnosti materijala doveli u situaciju da ne bude u mogućnosti da se upozna sa dostavljenim izveštajem i prikupljenim materijalom, čime je onemogućeno efikasno vođenje krivičnog postupka”.\nMediji podsećaju i da je Belivuk, u slučaju ubistva Miloševića, pravosnažno oslobođen nakon što su sudski veštaci promenili sopstveni nalaz o pronađenim DNК tragovima, što nema veze sa Belivukovim telefonom.\n– Dejan Milenković je tada osumnjičen i da je svom podređenom D. S, pripadniku SSIM, u drugoj polovini 2018. dao nalog da uništi celokupan audio-video materijal sačinjen u lokalu “Maksim” u Beogradu kada su se sastali direktor JP Srbijašume Igor Braunović, protiv koga je sud odobrio mere tajnog nadzora, i Branko Stefanović. Oni su se, kako piše u prijavi, “dogovarali o kupovini zemljišta” a policajac D. S. je po naredbi Milenkovića uništio audio-video zapis – dodaje se.\nPročitajte i ŠIJANOVO UBISTVO IM JE PROMENILO ŽIVOTE: Goca Božinovska i Mirko se oglasili 22 godine nakon Zoranove smrti! (FOTO)


Malta dodatno plaća turiste koji odaberu ovo mesto kao destinaciju za ovogodišnji odmor! - Alo.rs\nMalteški ministar turizma Klaiton Bartolo rekao je u petak da će većina ograničenja biti ukinuta do 1. juna. "Od tog trenutka turisti imaju priliku da dobiju dodatnu uplatu za svoj odmor\nmalta, Foto: privatna arhiva\nMalteški ministar turizma Klaiton Bartolo rekao je u petak da će većina ograničenja biti ukinuta do 1. juna. "Od tog trenutka turisti imaju priliku da dobiju dodatnu uplatu za svoj odmor. Novac će dobiti turisti koji svoj smeštaj rezervišu direktno u lokalnom hotelu koji ih zanima, pod uslovom da tamo kupe najmanje tri noćenja" - čitamo.\nAko neko rezerviše smeštaj u hotelu sa 5 zvezdica, dobiće 200 evra. Zauzvrat, za hotel sa 4 zvezdice doplata će iznositi 150 EUR, a za hotel sa 3 zvezdice - 100 EUR. "Pored toga, ovaj iznos može se povećati za 10 procenata ako se turisti odluče da ostanu na malteškom ostrvu Gozo. Kao deo programa, polovinu iznosa obezbediće malteška turistička organizacija, a drugu polovinu hoteli “.\nMalta se bori za turiste\nRzeczpospolita obaveštava da će Malta ponovo početi da prima strane turiste početkom juna. „Malta će pustiti turiste, koristeći prethodno razvijene kriterijume za podelu zemalja na tri zone, a odnosi se na boje semafora“ - kaže dnevnik i dodaje:\nGrađani zemalja sa crvene liste mogu slobodno putovati na Maltu samo ako su uzeli obe doze vakcine, a dolaze iz zemalja Evropske unije ili zemalja sa kojima je Malta zaključila bilateralne zdravstvene ugovore (Ugovori o zdravstvu). Moraćete da dostavite dokaz o vakcinaciji, koja se mora obaviti najmanje 10 dana pre putovanja.\nZauzvrat, nevakcinisani ljudi i ljudi koji dolaze iz drugih zemalja moraće da prikažu negativan rezultat PCR testa (urađen najkasnije 72 sata pre dolaska). „Međutim, stanovnici zemalja upisanih na zelenu listu mogu da putuju na Maltu bez ikakvih ograničenja, ali trenutno nijedna zemlja nije na njoj“ .\nmore turizam put malta vakcine odmor Korona sve o putovanjima


Sastanak Putina i Obame 28. ili 29. septembra? - 24.09.2015, Sputnik Srbija\nSastanak Putina i Obame 28. ili 29. septembra?\nSastanak predsednika Rusija Vladimira Putina sa američkim liderom Barakom Obamom može biti održan na marginama Generalne skupštine UN u Njujorku sledeće nedelje... 24.09.2015, Sputnik Srbija\n11:15 24.09.2015 (Osveženo: 16:19 05.10.2015)\n© Fotohost-agentstvo / Uđi u foto-galerijuVladimir Putin i Barak Obama\nSastanak predsednika Rusija Vladimira Putina sa američkim liderom Barakom Obamom može biti održan na marginama Generalne skupštine UN u Njujorku sledeće nedelje, u ponedeljak i utorak (28. i 29. septembra), piše „Njujork tajms“, pozivajući se na neimenovane izvore u administraciji predsednika Amerike.\nPeskov: O susretu Putina i Obame nakon usaglašavanja\n23 Septembar 2015, 22:24\nSagovornici „Njujork tajmsa“ su saopštili da je Obama prihvatio da se sastane sa Putinom naredne nedelje u Njujorku, „ako ovaj susret bude ugovoren“. Prema podacima izvora lista, američki lider je procenio da sastanak može biti koristan za rešavanje krize u Ukrajini i za „novi impuls diplomatije u Siriji“. Sada, po informacijama lista, strane pokušavaju da se konačno dogovore o vremenu koje svima odgovara.\nPres-sekretar predsednika Rusije Dmitrij Peskov izjavio je da će Kremlj saopštiti da li će doći do sastanka Putina i Obame u Njujorku nakon završetka konsultacija po ovom pitanju.\n„Kada on bude konačno usaglašen, mi ćemo to objaviti“, rekao je Peskov novinarima.\nAmerička administracija takođe nije potvrdila da će doći do tog sastanka u Njujorku.


Smart ForTwo Cabrio u režiji Brabusa ima čak tri završetka auspuha i cijenu pravog sportskog automobila!\nBrabusova nova mini kreacija zove se Brabus Ultimate 125, a u suštini se radi o detaljnoj preradi omiljenog „gotovo pa automobila“ Smarta ForTwo. U Ženevi je predstavljena Cabrio izvedba, a iako su Nijemci obećali u skorije vrijeme ponuditi i verziju s tvrdim krovom.\nEkipa iz Brabusa maleni automobil opisuje riječima „superautomobil dvosjed“ što je u najmanju ruku pretenciozno za automobil koji iz 0.9-litarskog motora sada razvija 125 KS i 200 Nm okretnog momenta uz pomoć nadograđenog turba. Nakon Brabusove intervencije na motoru, ovaj automobil do 100 km/h ubrzava za 9,2 sekunde dok mu je maksimalna brzina elektronski ograničena na 175 km/h.\nTagovi: Smart ForTwo Cabrio


Pekara Branko Perišić na dobrom putu da se oporavi | Kruševac Info\nPekara Branko Perišić na dobrom putu da se oporavi\nKruševačka pekarska industrija „Branko Perišić“ ostvarila je u prošloj godini poslovnu dobit od oko sedam i po miliona dinara i po kriterijumima Agencije za privatizaciju, kategorisana je kao jedno od deset najsupešnijih preduzeća u konkurenciji od 170 kolektiva u restrukturiranju.\nZahvaljujući izuzetnom angažovanju svih zaposlenih i insistiranju na kvalitetu vraćeno je poverenje kupaca i dobavljača, tako da Industrija Branko Perišić trenutno pokriva oko šezedeset odsto tržišta pekarskih proizvoda u Rasinskom okrugu, izjavio je za Radio Televiziju Kruševac generalni direktor Petar Mihailović.\n– Na tržištu smo prisustni sa više desetina osnvnih i specijalnih vrsta hleba, a u ponudi je i više od 60 tipova peciva. Planom rada za ovu godinu predviđen je dalji rast i obima poslovanja i širenje palete čime će se utvrditi dominacija našeg kolektiva na tržištu pekarskih proizvoda okrugu. Moramo reći da je u osnovi pozitivnog poslovnja i veoma dobra saradnja poslovodstva sa zastupnikom akcijskog kapitala Vladislavom Nestorovićem – kaže generalni direktor Mihailović\nU ovoj godini predstoji i definisanje trajnog pravnog statusa preduzeća, uz procenu da je status javnog preduzeća najoptimalnije rešenje imajući u vidu značaj pekarske industrije „Branko Perišić“ za ukupnu snabdevenost kruševačkog prehrambrenog tržišta.\nDirektor Kliničkog centra Niš: Posao za 638…\nMiloš Nenezić, direktor Trajala: Gumarska industrija…\nZavršni radovi na novoj kovid bolnici u Kruševcu, za…\n« Blage kazne za porodično nasilje utiču na povćanje nasilja u Rasinskom okrugu\nSpoljnotrgovinska razmena Rasinskog okruga »


Milorad Dodik, član Predsjedništva Bosne i Hercegovine ocijenio je, na konferenciji za novinare u Istočnom Sarajevu, u srijedu, 9. septembra, dobrim sastanak sa zamjenikom pomoćnika državnog sekretara Sjedinjenih Država i specijalnim predstavnikom za Zapadni Balkan Matthew Palmerom.\nPalmer je sa članovima Predsjedništva BiH u Sarajevu razgovarao, u srijedu prijepodne, uz ostalo, trgovini ljudima, oporavku od COVID-a, te odnosu BiH prema procesu dijaloga Beograda i Prištine, čime je započeo dvodnevnu posjetu Bosni i Hercegovini.\n„Gospodin Palmer je ukazao na potrebu partnerstva, kao i da se sva pitanja trebaju donositi konsenzusom, te da je to jedini način na koji se Bosna i Hercegovina može graditi u budućnosti“, kazao je Dodik.\nDodik je rekao i da je bilo riječi o saradnji BiH sa NATO savezom.\nDodik je rekao i da je tražio da se BiH priključi inicijativi 'Mali Šengen', te ponovio zahtjev da se ambasada BiH izmjesti iz Tel Aviva u Jerusalem.\nPredsjedništvo Bosne i Hercegovine održalo je u srijedu, 9. septembra, konsultacije na kojima je zaključilo da se redovna sjednica Predsjedništva održi 17. septembra.\nNa sjednici bi trebalo, između ostalog, biti riječ o migrantskoj krizi u Bosni i Hercegovini (BiH) i epidemiološkoj situaciji u BiH.\nPored toga, u dnevni red bi bio uvršten i zahtjev člana Predsjedništva BiH Milorada Dodika o pristupanju BiH inicijativi "mali Šengen".\nInicijativa "mali Šengen" podrazumijeva punu slobodu kretanja robe, ljudi, usluga i kapitala kroz čitav region bez velikih administrativnih procedura.\nNa konsultacijama u srijedu je dogovoreno da se, nakon redovne sjednice 17. septembra, održe i dvije vanredne, koje su tražili članovi Predsjedništva BiH Milorad Dodik i Željko Komšić\nMilorad Dodik je u utorak, 8. septembra, predao zahtjev da se održi vanredna sjednica o premještanju ambasade BiH iz Tel Aviva u Jerusalem.\nIsti dan, član Predsjedništva BiH Željko Komšić je predao zahtjev za sjednicu na kojoj bi se razmatralo priznanje Kosova.


SNIMAK DRUGOG ADVOKATSKOG SAVETOVANJA NA ZLATIBORU | Advokatska komora Beograda SNIMAK DRUGOG ADVOKATSKOG SAVETOVANJA NA ZLATIBORU – Advokatska komora Beograda\nSNIMAK DRUGOG ADVOKATSKOG SAVETOVANJA NA ZLATIBORU\nAK Beograda je organizovala „Drugo advokatsko savetovanje“ čiji je cilj da advokatura okupi stručnu javnost i inicira diskusiju o pitanjima od značaja za profesiju, zaštitu prava građana i funkcionisanje pravosuđa.\nNa skupu koji je održan 25-27.10.2018.godine u Hotelu „MONA“ na Zlatiboru pored velikog broja advokata učestvovali su predstavnici Narodne skupštine, Vlade RS, Ministarstva pravde, Ministarstva finansija, Ministarstva unutrašnjih poslova, sudova, tužilaštava, pravnih fakulteta, strukovnih udruženja, medija i nevladinog sektora.\nTeme panela bile su: uticaj advokatske profesije na kvalitet vršenja pravde, kodeks profesionale etike advokata i advokatska tarifa – potrebne izmene, novi sistem paušalnog oporezivanja advokata, moguća unapređenja rada kol centra, jednostavno tehničko rešenje za tonska snimanja suđenja i konkretni problemi u praktičnoj primeni odredaba procesnih zakona.\nDiskusiju su inicirali panelisti iz različitih profesija uz mogućnost aktivnog uključivanja svih učesnika. Cilj koji postižemo je otklanjanje barijera u komunikaciji i pokretanje dijaloga o suštinskim pitanjima od značaja za pravilnu primenu prava. Uvereni smo da će pokrenuti dijalog povodom konkretnih pitanja predstavljati okidač stručnoj javnosti da se ova pitanja adekvatno urede u interesu vladavine prava.\nNa kraju savetovanja je organizovana svečana večera u Hotelu „MONA“ kojoj je prisustvovalo svih 400 učesnika.\nSnimke panel diskusija “Drugog advokatskog savetovanja” možete pogledati preko linka AK Beograda:\n(kliknuti na YouTube kako bi pregledali celokupan snimak)


Novi novac – U10 Umetnički prostor\n30. mart – 13. april\n„Svet nije pravedan; suoči se sa tim!“ Ljudi (i siromašni i obespravljeni) često imaju ovakvo stanovište kada gledaju na rastuće probleme nejednake raspodele bogatstva i prihoda. Sveprisutno raslojavanje društva izgleda kao krajnja posledica globalizacije. Ovaj pravi novi svetski poredak, nadnacionalni i univerzalni, nameće određeni skup vrednosti i pravila pojedincima, društvima i čitavim državama, bez razlike. Parlamentarna demokratija (ili bolje partokratija) uz ekonomiju slobodnog tržišta jeste propisani, dominantni model koji malo država sme da odbije. Ukoliko se to desi, one završavaju u stalnom strahu od invazije ili unutrašnje destabilizacije koja vodi do građanskog rata. Raslojavanje je posledica rasprostranjenog prelaza u korporativni način razmišljanja, u novu religiju nevidljive ruke tržišta koja rešava sve probleme unutar društva, i kao takva, izgleda neizbežno.\nTekst: Miha Colner\nFotografije: Mihailo Vasiljević


RTCG - Radio Televizija Crne Gore - Nacionalni javni servis :: Društvo :: Što prije donijeti zakonsko rješenje za alimentacioni fond\n07. 10. 2021. 10:00 >> 10:00 0\nŠto prije donijeti zakonsko rješenje za alimentacioni fond\nPoslanik Socijaldemokrata (SD) Boris Mugoša kazao je da bi što prije trebalo donijeti zakonsko rješenje za osnivanje alimentacionog fonda.\nMugoša je naveo da su na predlog SD-a u budžetu za ovu godinu planirana sredstva za početak rada tog fonda.\n“Zbog toga pozivam koleginice i kolege iz crnogorskog parlamenta da što prije donesemo Zakon kojim ćemo stvoriti normativne pretpostavke za formiranje (osnivanje) alimentacionog fonda. Civilni sektor je prije nekoliko mjeseci pripremio kvalitetan Nacrt navedenih zakonskih rješenja, zbog čega je neophodno da mi u crnogorskom parlamentu završimo naš dio posla", rekao je Mugoša.\nUvjeren je da, kako je istakao, "oko ove problematike možemo postići konsenzus svih poslanika i poslanika”.\nMugoša navodi da u Crnoj Gori nažalost samo jedna trećina roditelja uredno plaća alimentaciju za svoju djecu, zbog čega je neophodno koncipiranje adekvatnog modela podrške države samohranim roditeljima.\n“Formiranje alimentacionog fonda je od izuzetnog značaja za stabilnost i sigurnost samohranih roditelja i kvalitet života djece. Njihove realne životne probleme neće riješiti politička prepucavanja i teme kojima se od političke pravi pozorišna scena”, zaključuje Mugoša.\nBoris Mugoša Alimentacioni fond


Tanjug 21. maja 2019. 15:15\nBEČ – Predsednik Austrije Aleksander van der Belen, na zahtev kancelara Sebastijana Kurca, otpustio je danas ministra unutrašnjih poslova Herberta Kikla, prihvatio ostavke ostalih ministara iz redova Slobodarske partije Austrije (FPO), a Kurc je najavio da će Austrija dobiti prelaznu ekspertsku vladu.\n„Ovih dana kročili smo na nepoznate terene. Nikada se ovako nestso nije dogodilo u Austriji, a činim mi se da ne treba da postoji zabrinutost, jer se ovih dana pokazala sva elegancija i lepota našeg Ustava. Svaki korak koji se sada preduzima je predviđen Usavom i ja ću paziti da on bude poštovan. Moja je želja da se sve što se bude dešavalo u prelaznom periodu do izbora bude na dobrobit građana“, objasnio je Van der Belen, dodajući da delotvornost države mora biti obezbeđena.\nPojedine opozicione stranke, među kojima i najveća – Socijaldemokratska partija (SPO) najavile su da će u parlamentu zatražiti izglasavanje nepoverenja vladi Kurca.\n„Dobio sam nalog nakon ostavki i otkaza minsitru da popunim te funkcije sa ekspertima. Radi se o prelaznoj vladi u kojoj će biti stručne ličnosti“, naglasio je Kurc.\n„Mislim da je ovaj korak važan da bi se osigurala stabilnost u Austriji, ali i da bi Austrija u EU ostala delotvorna, jer vlada ma odgvornost kako za Austriju tako i za EU“, podvukao je on.


Gomilanje neplaćenih saobraćajnih kazni - Nezavisni stav\nGomilanje neplaćenih saobraćajnih kazni\nGoran Lajić 19.05.2019 19:58\nIznosi nenaplaćenih kazni vozača za saobraćajne prekršaje u BiH se ne smanjuju, te oni iznose blizu pozamašnih 60 miliona KM, a najviše novca pojedinačno duguje nesavjesni vozač iz Sarajeva koji je dužan čak 94.150 KM.\nZakon o prekršajima RS podstiče na neki način građane da na vrijeme plaćaju saobraćajnu kaznu tako što će plaćanjem u roku od osam dana biti umanjena vrijednost kazne za 50 odsto. Međutim, uvođenje ove mjere u zakon samo donekle je dalo efekte, ali nije i u potpunosti riješen ovaj problem.\nOčigledno je da onaj ko obavlja svoje građanske dužnosti i plaća novčano kaznu za svoje prekršaje, on će svoju obavezu i dužnost ispuniti, međutim onaj ko kaznu ne plaća, neće je platiti ni u roku od sedam dana, ni sedam mjeseci, ni bilo kada. Kako vrijeme pokazuje, zakon očigledno nije za sve i nije dobro uređen, jer oni koji ne plaćaju kazne, a nemaju nikakvu imovinu na sebi, za njih jednostavno saobraćajni prekršaj ne postoji, jer država nema mehanizam da im ih novčano naplati.\nSve ukazuje da sistem naplate za nesavjesne građane treba pooštriti, te se slažem sa mišljenjem stručnjaka da bi vozila u takvim slučajevima trebalo oduzimati.\nUkoliko vozilo nije na osobi koja u tom trenutku upravlja njime, a pravi prekršaj, saobraćajna policija bi mogla na licu mjesta ući u bazu podataka, te provjeriti da li se radi o osobi koja često pravi prekršaje, a ne plaća kazne. Ako se radi o takvoj osobi, vozilo bi se moglo oduzeti od vlasnika vozila koji mu je dao automobil na upravljanje, jer je to i njegova odgovornost, pa da se oni dalje rasprave u parničnom postupku.\nPretpostavljam da su razlozi za ovakva dugovanja i razne zloupotrebe, te da se među velikim dužnicima nalaze i građani koji preuzimaju kazne na sebe, a to debelo naplaćuju od počinioca prekršaja, te tako koriste rupe u zakonu.\nPo ovom pitanju, kao i pitanju mnogih drugih problema daleko smo od zemalja EU.


Više od 50 karnevalskih grupa na Karnevalskim majskim večerima u Budvi (VIDEO)\nBeta 24. aprila 2018. 16:10\nViše od 50 karnevalskih grupa iz raznih zemalja, sa oko 1.200 učesnika prodefilovaće Budvom u okviru „Karnevalskih majskih večeri“, koje će trajati od 28. aprila do 6. maja, najavljeno je danas.\nU želji da što kvalitetnije i lepše ozvaniči početak još jedne turističke sezone, organizatori su se potrudili da ta manifestacija prvi put traje sedam dana i ima veoma raznovrstan program, od abruma – poziva na karneval, preko niza koncerata i samog karnevala, rečeno je na konferenciji za novinare u Podgorici.\nVelika povorka 16. Medjunarodnog karnevala koji se ove godine održava pod sloganom „Prava ljubav nikad ne promaši“, predvodjena Gradskom muzikom Budve i mažoretkama, krenuće budvanskim ulicama 2. maja od 20 časova.\nPredsednica organizacije „Feštadjuni“ Marija Pjerotić najavila je dolazak karnevalskih grupa iz Italije, Australije, Rusije, Albanije, Bugarske, Rumunije, Makedonije, Srbije, Hrvatske, Bosne i Hercegovine, Slovenije.\nPočetak manifestacije obeležiće „abrum“, odnosno poziv na karneval u Petrovcu, 28. aprila.\nMarija Pjerotić je kazala da će poseban dogadjaj biti „abrum“ u Budvi u utorak, 1. maja u 20 sati, kada će organizatori pozivati goste na karneval šetnjom po Starom gradu i obalom, a ugostitelji na ulicama ponuditi svoje specijalitete.\nTokom manifestacije goste će koncertima zabavljati Nina Žižić, Perper, The Grupa, Dejan Petrović Big Band, samba plesačice, Eetno grupa Zora, budvanska Gradska muzika, a poslednje večeri Toni Cetinski.\nManifestacija će biti završena u nedelju pre podne dečijim karnevalom, koji će početi u 10.00 i dečijim horom „D-mol“.\n„Karnevalski duh Budve koji je postojao još pre Prvog svetskog rata, a prekinut je Drugim svetskim ratom, pokušali smo da vratimo na gradske ulice da pokažemo da smo pravi mediteranski grad“, rekla je Tijana Kotarac iz Turističke organizacije „Budva“, koja je zajedno sa lokalnim vlastima i organizacijom „Feštadjuni“ organizator manifestacije.\nPomoćnik direktora TO „Budva“ Vukoslav Rucović rekao je da je tri dana za karnevalsku „feštu“, kako je bilo ranije, malo, te da su se prvi put odlučili da traje duže.\n„Pokušali smo da upotpunimo tu turističku ponudu Budve za turiste koji dodju za majske praznike, da pored plaže i lepog vremena imaju još nešto da vide, da se zabave i opuste“, rekao je Rucović.\nUčesnici karnevala su danas u karnevalskoj odeći prošetali podgoričkim ulicama i pozivali gradjane da budu gosti manifestacije.\nTaravari: Podržavamo Albanca za predsednika S.Makedonije\nMKD: Specijalno tužilaštvo posvađalo vlast i opoziciju\nBrutalno ubistvo starijeg bračnog para – maloletnici počinili stravičan…\nGrabar-Kitarović: Hrvati najstariji konstitutivni narod u…\nBrutalno ubistvo starijeg bračnog para – maloletnici…


Priče iz sveta - #hiljadekamera#hiljadekamera\nZnačajne tačke otpora često se nalaze u tehnološki najrazvijenijim sredinama, poput gradova Kalifornije (San Francisko, Berkli, Ouklend) i Masačusetsa (Somervil, Kembridž) gde je upotreba tehnologije prepoznavanja lica zabranjena organima javne vlasti, uključujući policiju. U drugim gradovima, kao što je Detroit, raste svest o opasnostima sistema biometrijskog nadzora po afroameričku zajednicu.\nPojedine kompanije su odlučile da ne primenjuju ovu tehnologiju pre nego što se uspostavi jasna pravna regulativa. Tako je odbor za etiku kompanije koja snabdeva opremom većinu policijskih službi u SAD, doneo odluku da neće koristiti tehnologiju poređenja lica zbog “ozbiljnih etičkih problema”.\nU saradnji sa raznim domaćim korporacijama, Kina već godinama koristi tehnologiju za prepoznavanje lica pa je ovaj sistem u mnogim višemilionskim gradovima već postao sastavni deo svakodnevnog života. Naime, vlasti su još 2015. podržale koncept “sveprisutne, potpuno povezane, uvek uključene i u potpunosti kontrolisane” mreže za video nadzor širom zemlje kao imperativ javne bezbednosti. Dve godine kasnije, izgrađena je baza podataka za prepoznavanje lica koja za nekoliko sekundi može da utvrdi identitet građana u državi koja broji preko milijardu stanovnika.\nOva tehnologija se koristi za kontrolu identiteta prilikom onlajn plaćanja, na ulazu u javne ustanove – pa čak i u škole – kao i za stalni policijski nadzor građana. Sistem nadzora se “gejmifikuje” osvajanjem i gubitkom društvenog kredita, te javnim sramoćenjem za ulične prekršaje, dok izveštaji organizacija za ljudska prava upozoravaju da se sistem koristi i za nadzor etničkih manjina, poput muslimanske zajednice Ujgura.\nU Britaniji je za manje od dve decenije drastično povećan broj kamera na nadzor: od 100 instaliranih kamera 1990. godine do preko četiri miliona u prvoj deceniji 21. veka. Kako se navodi u izveštaju organizacije “Big Brother Watch” objavljenom 2018, savremena tehnologija pametnog nadzora je ipak neuspešna: 98% identifikacija u Londonu su bile pogrešne. U Velsu je tačnost rezultata iznosila svega 9% dok su slike 2.451 neosnovano osumnjičenih osoba ostale u sistemu policije godinu dana.\nS druge strane, zasad najveća pravna pobeda britanskih građana proglašena je u oktobru 2019. godine, kada je parlament podneo predlog zakona kojim bi se uspostavio moratorijum na tehnologiju prepoznavanja lica, dok bi se svako upravljanje, instaliranje i kupovina opreme za analiziranje biometrijskih podataka građana u javnom prostoru smatralo krivičnim delom.\nSlučaj jednog stanovnika Buenos Ajresa pokazao je široj javnosti u Argentini kako tehnologija za prepoznavanje lica može nevinim ljudima da sruči nevolju za vrat. Naime, čoveka je po ulasku u metro zaustavila policija jer su ga pametne kamere identifikovale kao navodnog pljačkaša za kojim se traga već 17 godina. Lažno osumnjičeni je satima ubeđivao policiju da je nevin, a onda su policajci pokušavali da “ubede” kompjuterski program. Na kraju je čovek oslobođen, a po sopstvenim rečima imao je sreće – jer je belac. U jednom sličnom incidentu, pogrešno osumnjičeni muškarac tamnije kože proveo je čitavih šest dana u pritvoru zbog pogrešne identifikacije u sistemu “pametnog” nadzora.\nRegionalne vlasti na jugu Francuske dozvolile su probno postavljanje sistema za prepoznavanje lica na ulazima dve srednje škole, u okviru projekta čiji je cilj bio opremanje svih škola pametnim nadzorom. Međutim, nekoliko organizacija za ljudska prava, jedan sindikat i jedna organizacija roditelja podneli su zajednički zahtev sudu da se eksperiment zabrani jer, kako su naveli, ovaj preterano intruzivan sistem nije u skladu sa Zakonom o zaštiti podataka o ličnosti. Sud je krajem februara 2020. doneo odluku da prekine projekat regionalnih vlasti, ističući između ostalog da je sistem pametnog nadzora nesrazmeran svrsi kontrole ulaza, dok prethodna saglasnost roditelja nije validna pravna osnova jer nisu bili dovoljno upoznati sa sistemom.


Krstajić pred novinarima posle poraza - Sportska centrala\nNaslovna Fudbal Krstajić pred novinarima posle poraza\nKrstajić pred novinarima posle poraza\n5 juna 2018. 12:40\nSelektor fudbalske reprezentacije Srbije Mladen Krstajić najavio je konferenciju za medije, kojoj će prisustvovati srpski izveštači koji se nalaze na pripremama naše nacionalne selekcije u Austriji.\nDan posle poraza naše fudbalske reprezentacije od selekcije Čilea raspoloženje u taboru „orlova“ svakako ne može da bude na visokom nivou. Igrači je trebalo da izađu na teren tokom „treninga oporavka“ dan nakon utakmice, ali je ovaj deo proglašen zatvorenim za javnost.\nTokom poluvremena utakmice u prostorijama stadiona Merkur Arena sreli smo se i sa Dejanom Stankovićem i dogovorili sa njim opširniji razgovor o njegovom boravku u kampu za pripreme reprezentacije, iskustvima koje može da prenese sadašnjim igracima, kao i fudbalskom kampu za decu koji Deki organizuje tokom leta.\nMeđutim, susret sa Stankovićem planiran za utorak u podne je otkazan zbog „promene planova“ našeg nekadašnjeg kapitena, tako da se u jednom trenutku činilo da će srpski novinari ostati bez sagovornika samo dan nakon poraza od Čilea.\nNa kraju će pred novinare kasnije popodne po svemu sudeći ipak izaći selektor Krstajić koji će pokušati da objasni uzroke poraza, kao i šta sve treba popraviti do naredne utakmice sa Bolivijom u subotu i, naravno, prve utakmice Svetskog prvenstva protiv Kostarike 17. juna.\nLjajić: Drago mi je što sam Mitru namestio dva gola\nJoš sedam stepenika do Bobeka\nKo će drugi nego Mitrović: Srbija vodi u Viljnusu 2:0 [VIDEO]\nSASTAVI: Tumbaković napravio tri promene u odnosu na Paragvaj


VIII Forum gradonačelnika Puta Svile\nPredsjednica Opštine Kotor, Marija Ćatović, učestvovala je u radu 8. Foruma gradonačelnika sa Puta Svile koji je održan u južnokorejskom gradu Yeosu, 21-24. oktobra ove godine.Tokom Foruma raspravljalo se na temu uklanjanja barijera i stvaranja novih kulturnih, obrazovnih, ekonomskih, zdravstvenih, ekoloških mostova između gradova sa Puta Svile. Primarni značaj dat je pomorskom Putu Svile, okeanu uopšte kao elementu koji, zapljuskujući sve kontinente, povezuje različite kulture i time stvara sponu, most među ljudima.\nKotor, kao pomorski grad koji je vjekovima trgovačkim morskim putevima bio povezan sa Istokom, prepoznat je kao bitna karika Puta Svile, i kao takav 2012. godine u Kineskom gradu Xi Anu uključen u ovu međunarodnu asocijaciju od velikog značaja.\nPredsjednica Ćatović je prisutne upoznala sa kulturno-istorijskim značajem UNESCO-vog Kotora, mogućnostima koje taj primorski grad pruža, te viševjekovnim vezama koje je uspješno njegovao sa svim značajnim pomorskim trgovačkim centrima u svijetu.\nNa kraju Foruma potpisana je Deklaracija kojom su se svi učesnici obavezali na širenje kulturne, turističke, ekonomske, obrazovne mreže, na građenje novih mostova i time stvaranje ljepšeg, sigurnijeg i otvorenijeg prostora za sve stanovnike naše planete.


Kosovo i Austrija: Dogovoren Akcioni plan za 2017. | KoSSev\nKosovski ministar spoljnih poslova, Enver Hodžaj i njegov austrijski kolega, Sebastijan Kurc, postigli su dogovor o zajedničkom Akcionom planu "dve zemlje" za 2017. godinu. Ovaj plan predlaže zajedničke aktivnosti u spoljnoj politici i drugim oblastima i postignut je tokom Minhenske bezbednosne konferencije, saopšteno je iz kosovskog ministarstva. Akcioni plan između Kosova i Austrije po prvi put potpisan je prošle godine, kada je to učinjeno i sa Srbijom, Bosnom i Hercegovinom, Makedonijom, Albanijom i Crnom Gorom.\n"Ovaj Akcioni plan ima jasne ciljeve i merljive zajedničke aktivnosti sa Austrijom," rekao je Hodžaj, saopšteno je iz njegovog ministarstva. On se istovremeno na svom Twiter nalogu zahvalio Kurcu, navodeći da se raduje pojačanoj saradnji.\nNa Twiteru se oglasio i Sebastijan Kurc:\n"Sastao sam se sa Enverom Hodžajem - dogovorili smo se o bilateralnom Akcionom planu 2017, kontinuirana podrška za Kosovo i EU perspektivu, potreban napredak u dijalogu."\nAustrija je planove sa Zapadnim Balkanom potpisala po prvi put pre gotovo tačno godinu dana. Kako je tada saopšteno iz austrijskog MSP-a, oni pokrivaju oblasti kao što su ekonomska saradnja i saradnja u obrazovanju, podrška u procesu pristupanja EU i saradnja u kulturi i civilnom sektoru.\nPredstavljanju prošlogodišnjeg plana Srbije i Austrije, u Beogradu, prisustvovao je i sam Sebastijan Kurc. Pažnju javnosti, posebno na društvenim mrežama, izazvala je, međutim, tada i mapa Srbije na ovom Akcionom planu, koja je bila prikazana bez Kosova i Metohije.


„Digitalno bojno polje“, panel diskusija o sajber bezbednosti, biće održana 24. oktobra u galeriji Artget Kulturnog centra Beograda, Trg republike 5/I, sa početkom u 11 časova. Panel organizuje Fondacija „Registar nacionalnog internet domena Srbije“ (RNIDS) u sklopu obeležavanja Evropskog meseca...\nStručni skup pod nazivom „COMPACT Budapest Symposium on the liability of intermediaries“ održan je tokom septembra na Pravnom fakultetu ELTE univerziteta u Budimpešti sa ciljem da razmotri pitanje odgovornosti internet platformi i internet posrednika u pogledu postavljenog sadržaja. Razgovaralo se...\nFondacija „Registar nacionalnog internet domena Srbije“ (RNIDS) i Studentski parlament Pravnog fakulteta Univerziteta u Novom Sadu 8. oktobra organizuju okrugli sto „Sistem naziva internet domena u Srbiji: registracija i rešavanje sporova sa nosiocima žigova“. Skup će biti održan u Svečanoj sali...\nBezbednost i zaštita poslovanja na internetu bila je tema sastanka održanog 20. septembra u prostorijama Privredne komore Beograda tokom kog je izlagao Žarko Kecić, rukovodilac Sektora IKT usluga Fondacije „Registar nacionalnog internet domena Srbije“ (RNIDS), a kom su prisustvovali predstavnici...\nOdložena edukacija „Na klik do kupca“ u Užicu\nUsled tehničkih poteškoća u realizaciji edukacije „Na klik do kupca“ zakazane za 25. septembar 2019. u sali Regionalne privredne komore u Užicu, edukacija je odložena. Preduzetnicima koji su se prijavili zahvaljujemo na interesovanju i na vremenu koje su planirali da izdvoje da bi prisustvovali...\nVladimir Aleksić izabran je za predsednika Konferencije suosnivača Fondacije „Registar nacionalnog internet domena Srbije“ (RNIDS) tokom izborne sednice Konferencije koja je održana 14. septembra u hotelu Holidej In u Beogradu. Sednici su prisustvovali ovlašćeni predstavnici 121 suosnivača....\nPrva jesenja besplatna edukacija „Na klik do kupca“ zakazana je za 25. septembar, a grad domaćin je Užice. Edukaciju organizuje Fondacija „Registar nacionalnog internet domena Srbije“ (RNIDS) u saradnji sa Regionalnom razvojnom agencijom Zlatibor, a održaće se u sali Regionalne komore Užice,...


150 godina od osnivanja Narodnog pozorišta u Beogradu: očekuje nas koncertni spektakl za pamćenje | Sensa vesti\n150 godina od osnivanja Narodnog pozorišta u Beogradu: očekuje nas koncertni spektakl za pamćenje 0 Podeli PODELI TWEET POŠALJI E-MAIL\n150 godina od osnivanja Narodnog pozorišta u Beogradu: očekuje nas koncertni spektakl za pamćenje\n23.08.2018. / 13:01 28.08.2018. / 10:49\nU cilju obeležavanja 150 godina od osnivanja Narodnog pozorišta u Beogradu, održaće se javni koncert muzičkog ansambla nacionalnog teatra.\nOd Sterije i Nušića, Čiča Ilije Stanojevića i Dobrice Milutinovića, preko Ljubinke Bobić i Milivoja Živanovića i isto tako prateći muzičku liniju od Biničkog, Petra Konjovića, Stevana Hristića i mnogih drugih velikih srpskih umetnikado današnjih dana, Narodno pozorište u Beogradu pružilo je domaćoj i stranoj publici niz predstava, počevši još 1868. godine kada je osnovano.\nIz tog razloga, 15. septembra u 19:30 časova, obeležiće se 150 godina od osnivanja Narodnog pozorišta u Beogradu. Tog dana na otvorenom prostoru pored Save, a u neposrednoj blizini sada već davne adrese na Đumruku, na kojoj su se nekada odigravale predstave, muzički ansambl nacionalnog teatra održaće koncert za pamćenje.\nProgram ovog spektakla pod vedrim nebom, u ekskluzivnom ambijentu pored reke, sačinjavaće delovi iz operskih dela najznačajnijih svetskih autora. Ovo će biti svojevrsni poklon domaćoj publici, ljubiteljima muzike i svim gostima Beograda, koji te večeri dođu na beogradsku obalu Save. Iz Narodnog pozorišta poručuju da bi ovaj njihov izlazak na otvorenu scenu mogao da preraste u lepu tradiciju u narednim godinama.\nKoncert Narodno pozorište u Beogradu Opera 150 godina od osnivanja Javni koncert Muzički ansambl Nacionalni teatar


Elektrotehnički fakultet u Banjoj Luci opremljen savremenom učionicom za programiranje – Bit Alliance\nElektrotehnički fakultet u Banjoj Luci opremljen savremenom učionicom za programiranje\nDanas je zvanično otvoren «Bit Alliance Lab» na Elektrotehničkom fakultetu u Banjoj Luci, realizovan zahvaljujući donaciji Američke agencije za međunarodni razvoj (USAID) i u saradnji sa udruženjem IT kompanija «Bit Alijansa».\nU svrhu opremanja savremene učionice, USAID je Elektrotehničkom fakultetu u Banjoj Luci donirao 20 računara visokih performansi koji će biti korišteni u izvođenju redovne nastave na Fakultetu kao i za razne projektne i vannastavne aktivnosti studenata.\n«Bit Alliance Lab će imati višestruku namjenu, za laboratorijske vježbe studenta, ali i različite radionice koje će za studente ETF-a voditi IT eksperti iz kompanija članica Bit Alijanse», istakao je dekan Elektrotehničkog fakulteta Univerziteta u Banjoj Luci, prof. dr Branko Blanuša. Blanuša je dodao da je ovo nastavak saradnje IT industrije i Fakulteta u polju obrazovanja stručnjaka za IT kompanije, zajedničkih projekta, zajedničkog nastupanja prema različitim nivoima vlasti i uprave, te međunarodnim organizacijama.\nUdruženje Bit Alijansa je vodeće udruženje IT kompanija u BiH čije članice upošljavaju preko 2.200 zaposlenika. U cilju unapređenja IT obrazovanja u BiH, Bit Alijansa aktivno sarađuje sa obrazovnim ustanovama u zemlji, a rezultat te saradnje je i ova donacija usmjerena prema Elektrotehničkom fakultetu u Banjoj Luci.\n«IT kompanije u BiH se skoro svakodnevno suočavaju sa nedostatkom radne snage, te su projekti u oblasti unapređenja IT obrazovanja veoma značajni jer ulaganje u obrazovanje nam garantuje da ćemo imati nove generacije IT stručnjaka sa potrebnim znanjem i vještinama koje im garantuju posao i uspješnu karijeru u IT sektoru», rekao je Armin Talić, generalni menadžer Udruženja Bit Alijansa.\nTatjana Vučić, branch menadžer Bit Alijanse za Republiku Srpsku je istakla kako je značaj današnjeg otvaranja Bit Alliance Lab računarskog laboratorija višestruk, te naglasila kako je ovo ključan momenat u kom Elektrotehnički fakultet Univerziteta u Banjoj Luci postaje žarište svih IT dešavanja u Republici Srpskoj i regionu.\nPored izvođenja redovne nastave na Fakultetu, Bit Alliance Lab će biti korišten i za održavanje besplatnih radionica za studente koje će održavati IT stručnjaci iz članica Bit Alijanse, te za realizaciju škola programiranja za mlade.\nBIT Alijansa uputila vlastima prijedlog 10 mjera za prevazilaženje ekonomske krize\nDigitalnoVrijeme.ba – za kvalitetniji digitalni život u BiH u vrijeme pandemije koronavirusa\nOd srijede dostupna prva platforma u BiH sa besplatnim online sadržajima i digitalnim alatima


Na ovo ga je naterala bolest (kolitis) koja ga prati od mladosti i zbog koje je već jednom napuštao mesto premijera, ali to što se ponovo vratio učinilo ga je prvim posle više od šezdeset godina kome je tako nešto pošlo za rukom. Uz to on je prvi po još nekoliko kriterijuma, između ostalog i premijer sa najdužim stažom na tom mestu od devetnaestog veka.\nZa to je, uz nesporne kvalitete, imao i neuobičajeno snažnu podršku porodice, koja je zemlji dala dva premijera i još nešto više. Deda po majci, kao i dedin brat Eisaku Sato bili su na tom mestu. Sato je uspeo da 1974. dobije i Nobelovu nagradu za mir. Otac je bio ministar inostranih poslova.\nAbe je diplomirao političke nauke u Tokiju i dalje se školovao u Americi. Ubrzo po povratku zaposlio se u Ministarstvu spoljnih poslova. Desetak godina kasnije, prvi put je izabran u Predstavnički dom. Generalni sekretar Liberalno-demokratske partije postao je 2003, a četiri godine kasnije predsednik stranke i premijer Japana. Potom se povukao zbog zdravstvenih problema. Ipak, 2012. vratio se i od tada do danas ostao na tom mestu. Prvi put je postao premijer sa 52 godine života, što ga je učinilo najmlađim posleratnim predsednikom vlade.\nObećanje da će doneti najdublje reforme od Drugog svetskog rata nije uspeo do kraja da ispuni, iako je za sobom ostavio zemlju sasvim drugačiju po mnogo čemu. Otvorio je zemlju za saradnju sa Evropskom unijom i sa pacifičkim zemljama, potpisujući ugovore o slobodnoj trgovini. Doveo je strane investitore, strane radnike, dok su domaći preduzetnici počeli da šire poslove i na inostranstvo. Bavio se socijalnom politikom, zahtevao da se štite radnici, da im se obezbede bolji uslovi, veće plate, veći minimalni dohodak.\nNa početku svog drugog mandata je započeo program „Abenomik“ koji je trebalo da ekonomski preporodi zemlju i da obuhvati veliki finansijski podsticaj, povećanu državnu potrošnju i strukturne reforme. To nije dalo rezultate kakvi su se očekivali, naročito ne u onome što se očekivalo da će doći kao posledica ovakvih reformi – natalitetu. Stopa rađanja ostala je ista u zemlji koju sve više muči starost stanovništva.\nU oproštajnom govoru Abe je poručio svom nasledniku da nastavi da radi na pitanjima koja on nije uspeo da reši, a to je pre svega pitanje Japanaca koje je Severna Koreja otela sedamdesetih i osamdesetih godina. Trebalo je da pomognu u obuci agenata, kako bi savladali jezik, a japanska vlada uprkos svim naporima do danas nije ništa uspela da učini. Osim toga, Abe nije uspeo da ostvari svoju želju i izmeni član 9. Ustava kojim se u sklopu pacifikovanja zemlje posle Drugog svetskog rata, Japan odrekao rata, kao suverenog prava države.\nIdejom o uvođenju termina „kolektivna odbrana“ umesto „rat“, zemlja bi normalizovala status vojske. Ovo je podelilo javnost na one koji su u toj nameri prepoznali konzervativne snage koje ne žele da se suoče sa ulogom Japana u poslednjem ratu u kom je učestvovao, a drugi naum da zemlju oslobodi balasta te prošlosti i otvori novi prostor za napredak, kao što je učešće u međunarodnim mirovnim misijama.\n„Molim budućeg naslednika i stranku da se brzo uključe u rešavanje ovih problema“, poručio je Šinzo Abe. Ko će ga naslediti partija još nije odlučila, a on sam, uprkos svim kritikama koje se mogu izreći, za sobom ostavlja zemlju koja je uspela da se izbori i sa posledicama svetske ekonomske krize i koja i kroz krizu koju je donela pandemija prolazi bolje nego većina država.\nNjegov naslednik će pak morati da se bori sa ekonomskim posledicama koje se već osećaju. Tokio je trebalo da bude i domaćin Olimpijskih igara, koje su odložene za sledeću godinu, mada se sada već sluti da bi moglo ponovo doći do odlaganja.


22/02/2022 22/02/2022 oruzjeonline\t0 Komentara\tArtiljerija, avijacija, dron, Sajam, Srbija\t2 min\nSrbija je na bliskoistočnoj konferenciji i sajmu posvećenom dronovima Umex 2022 predstavila besposadnu platformu Mali Miloš – video projekcijom i dronove porodične kompanije PR-DC.\nNajvažniji gost na otvaranju sajma Umex bio je šeik Mansour bin Zayed Al Nayhan, prestolonaslednik Abu Dabija i zamenik vrhovnog komandanta oružanih snaga UAE.\nOn je obišao i srpske dronove i u razgovoru sa našim stručnjacima razmenio utiske o bespilotnim letelicama iz Srbije.\nMinistarstvo odbrane, Vojnotehnički institut i Jugoimport SDPR na sajmu, koji je juče otvoren, predstavili su video projekcijom daljinski kontrolisanu besposadnu platformu Mali Miloš. MILOŠ, u proizvodnji Prva Petoletka Namenska, je daljinski upravljana električna besposadna zemaljska borbena platforma srednje veličine , a osnovna namena ovog sistema je podrška pešadiji i specijalnim jedinicama u onesposobljavanju i neutralisanju pojedinačnih i grupnih pešadijskih ciljeva na rastojanjima do 800 metara. Poznatiji je pod nadimkom „Mali Miloš“ i ima dva oružna podsistema – mitraljez M86 kalibra 7,62 mm i revolverski bacač granata kalibra 40 mm. Kapacitet borbenog kompleta je 500 metaka 7,62×54 mm i 6 metaka 40×46 mm.\nKompanija PR-DC koja se bavi proizvodnjom bespilotnih letelica predstaviće tri drona: dva drona IKA-01 i glavni proizvod IKA-20, čiju su serijsku proizvodnju započeli nakon Dubai Expa.\nMiloš Petrašinović iz kompanije PR-DC ističe da je posle nastupa u Dubaiju ogroman uspeh nastup na sajmu specijalizovanom za dronove. „To nam daje sjajnu priliku da vidimo gde se nalazimo u poređenju sa proizvođačima dronova širom sveta. Ono što smo već na otvaranju videli jeste da smo jedni od mlađih inženjera na sajmu i ovaj nastup će nam sigurno biti ogromno iskustvo, rekao je on.\nDodao je da su dronovi iz serije IKA naziv dobili po pokojnom profesoru čvrstoće letelica Mašinskog fakulteta Univerziteta u Beogradu Iliji Krivošiću.\n„Upravo on je zaslužan za desetine generacija uspešnih vazduhoplovaca i time želimo da njegov nadimak IKA bude zauvek upisan u istoriju vazduhoplovstva kao prve bespilotne letelice iz Srbije koje se prodaju na svetskom tržištu, rekao je Petrašinović, inače asistent na Mašinskom fakultetu.\nSajam Umex 2022 pored bespilotnih letelica, biće fokusiran i na tehnologije simulacija i robotike ne samo u vazduhoplovnim primenama.\nNa komercijalnom delu sajma učestvuje 26 zemalja.\nNovi robot-kornjača za održavanje javnog reda i mira\n22/11/2021 22/11/2021 oruzjeonline\t0\n16/12/2021 16/12/2021 Branko Bogdanović\t0


Edukacija sudija_tkinja i tužitelja_ki o ljudskim pravima LGBTI osoba treću godinu zaredom – Sarajevski Otvoreni Centar\nNakon 6 godina rada na regulaciji krivičnih djela počinjenih iz mržnje, Federacija BiH napokon je svojim Krivičnim zakonom predvidjela strožije kažnjavanje za krivična djela motivisana mržnjom i predrasudama. Mada se ove dugo očekivane izmjene i dopune čine kao razlog za slavlje, ipak nam preostaje još mnogo posla da bismo osigurali njihovu adekvatnu implementaciju. Slična situacija je i sa oblašću zaštite od diskriminacije, u kojoj je još uvijek potrebno obrazovati praktičare_ke, posebno o specifičnostima nejednakog tretmana i postupanja prema lezbejkama, gej muškarcima, biseksualnim i transrodnim osobama.\nSarajevski otvoreni centar i Centar za edukaciju sudija i tužitelja FBiH (CEST FBiH), ohrabreni ovakvim promjenama, odlučili su nastaviti davati svoj doprinos borbi protiv ovakvih krivčnih djela i zaštiti od diskriminacije, te će u periodu 9-10. maja 2016. godine organizovati dvodnevnu obuku za sudije_tkinje i tužitelje_ke FBiH na temu Antidiskriminaciono i krivično pravo: suzbijanje diskriminacije i nasilja nad LGBTI osobama, iskustva u BiH i regiji. Na Obuci će učestvovati ukupno 22 predstavnika_ice pravosudnih institucija FBiH.\nCilj ove edukacije jeste senzibilizirati i upoznati sudije_tkinje i tužitelje_ke s efikasnim načinima zaštite i procesuiranja kršenja ljudskih prava na osnovu seksualne orijentacije, rodnog identiteta i spolnih karakteristika u BiH, u skladu s domaćim pravnim propisima, poštujući međunarodne i regionalne pravne standarde.\ncest fbihdiskriminacijaljudska prava LGBTI osobapravosuđesoctreningzločin iz mržnje\nObuke: Efikasnija pravosudna zaštita u slučajevima diskriminacije manjinskih grupa u BiH


Milanezi pregovaraju sa Mendešom! - Sportske.net\nMilanezi pregovaraju sa Mendešom!\nItalijanski mediji pišu da su tema čak trojica njegovih klijenata, sva trojica su prošle sezone osvajali titulu šampiona u tri od pet najjačih liga u Evropi.\nKakav "flert" najtalentovanijeg sa Milanom!Procureo tajni let, ko je Milanov ''Mister X"?Montela otkrio šta još nedostaje Milanu!I Murinjo hoće "Zlatnog dečaka"!Bonući izjavio ko je najbolji igrač protiv koga je igrao\nDvojica ljudi na visokim rukovodećim položajima u Milanu, Fasone i Mirabeli, na Sardiniji su otpočeli pregovore sa Žoržom Mendešom.\nIzvori bliski 'Rosonerima' prenose da tema nije samo njegov štićenik Renato Sančez, o čijem se dolasku na 'San Siro' na pozajmicu iz minhenskog Bajerna već neko vreme priča, jer "zlatni dečko" nije ubedio Karla Anćelotija da mu je preko potrebam, već su na dvenom redu i dvojica napadača koje zastupa portugalski super-agent.\nObojica su prošle sezone tresli mreže u svojim klubovima, jedan je pokorio Englesku, drugi Francusku, a ne tako davno su zajedničkim snagama pokorili Španiju.\nPogađate, to su Dijego Košta i Radamel Falkao.\nTeško da će obojica doći, mala je šansa da Milan preslika ubojit napadački tandem kakav je imao madridski Atletiko pre par godina, ali se veruje da je dolazak jednog od njih itakako moguć i ostvariv.\nMendeš Košti traži klub u kom će održavati formu do januara, kada će se verovatno vratiti na 'Kalderon'. Vratio bi se temperamentni Brazilac sa španskim pasošem iz ovih stopa u Madrid, ali mora da sačeka zimu da 'Jornadžijama' istekene suspenzija za transfere.\nPodsetimo da se Košta sa Čelsijem razišao ovog leta, iako je bio najbolji strelac ekipe prošle sezone u kojoj je osvojena titula u Premijer ligi. Menadžer 'Plavaca' Antonio Konte nije mogao više da ga trpi u svom taboru, toliko su "zakrvili" da je jedan morao da ode.\nŠto se tiče kolumbijskog "Tigra", on ne da nije imao probleme sa svojim trenerom Leonardom Žardimom, već je neposredno po osvajanju titule prvaka Francuske produžio saradnju sa Monakom, ali to ne znači nužno da će ostati u "Kneževini".\nSetimo se da su 'Kneževi' njega već slali na pozajmice u Mančester Junajted i Čelsi. U Premijer ligi se nije proslavio, posledice od teške povrede kolena bile su uočljive, međutim, u Monaku je prošle sezone vaksrsao, vratio se u velikom stilu na veliku scenu, pa bi obližnji Milano i Serija A mogli da bude pravi izazov za Falkaa.


U prodaji falsifikati za AC/DC - Rock SvirkeRock Svirke\nU prodaji falsifikati za AC/DC\nOrganizatori beogradskog koncerta AC/DC upozorili su danas da su se pojavile falsifikovane ulaznice za taj događaj koji će se 26. maja održati na stadionu Partizana.\nFalsifikovane karte štampane su na debljem papiru, hologramski žig Eventima ne menja boju pod različitim uglovima kao na originalnim ulaznicama, ivice falsifikata su nepravilo isečene, štampa je bleđa.\nPored toga, „sve falsifikovane ulaznice imaju isti bar kod i serijski broj, a svaka originalna svoj jedinstven“.\n„Ukoliko kartu niste kupili na nekom od navedenih prodajnih mesta, proverite njenu ispravnost. Ukoliko vaša karta ima serijski broj kao prikazana falsifikovana karta, molimo vas da to prijavite najbližoj stanici policije“, navodi se u saopštenju organizatora.\nNa dan koncerta oko stadiona će biti postavljeni punktovi za proveru karata, tako da niko bez vazeće ulaznice neće moći da priđe stadionu, naveli su organizatori, i još jednom upozorili da je unošenje profesionalnih foto-aparata u koncertni postor najstrože zabranjeno i da će oni biti oduzimani.


Home / VESTI / RESEARCH RAPORTS / Južni tok: posao veka ili parnica veka?\nNajavljen kao jedan od najznačajnijih građevinskih poduhvata koji je trebalo da obezbedi dodatne količine ruskog gasa Evropskoj uniji, projekat Južni tok preti da preraste u veliki međunarodni spor čijim pravnim posledicama će se godinama, ako ne i decenijama, baviti evropski sudovi i arbitraže. Kako je do toga došlo i kakve su perspektive za realizaciju ovog nesumnjivo važnog projekta, samo su neka pitanja na koja ćemo pokušati da nađemo odgovor u ovom radu.\nPredmet rada je ograničen na pravnu analizu problema u vezi sa izgradnjom gasovoda Južni tok. Videćemo kako su šest država članica EU i Srbija, kao članica Energetske zajednice, ušle u bilateralne međunarodne sporazume sa Rusijom, ne vodeći računa da su pojedine odredbe tih sporazuma u suprotnosti sa pravilima njihovih organizacija. Time su stvoreni uslovi za nastanak međunarodnopravnog spora između Evropske unije i Rusije, koji je eskalirao u pogoršanim međunarodnim okolnostima izazvanim krizom u Ukrajini. Uhvaćena u spor između dve globalne sile, Srbija se našla u nezavidnoj pravnoj situaciji, pritisnuta međusobno suprotstavljenim obavezama iz Ugovora o osnivanju Energetske zajednice i obavezama iz međunarodnog sporazuma, sa Rusijom.\nU nastavku ovog rada pokušaćemo da kroz analizu relevantnih činjenica i pravnih propisa utvrdimo kako je i oko kojih pitanja došla do spora između Evropske unije i Energetske zajednice, sa jedne strane, i Rusije, sa druge strane, i kako se taj spor odražava na Srbiju. U prvom poglavlju ćemo izložiti pravila iz Ugovora o osnivanju Energetske zajednice, čija je Srbija članica od 2006. godine. Zatim ćemo prikazati odredbe Sporazuma o saradnji u oblasti naftne i gasne privrede između Srbije i Rusije, koji predstavlja pravni osnov za sve privredno-pravne ugovore u vezi sa izgradnjom deonice Južnog toka kroz Srbiju. U trećem poglavlju ćemo razmotriti usklađenost obaveza koje proizilaze iz pomenutih međunarodnih sporazuma kako bismo utvrdili pitanja oko kojih postoji neslaganje. Četvrto poglavlje je posvećeno analizi odgovarajućih pravila međunarodnog javnog prava koja mogu biti od značaja za razrešenje ovog pravnog galimatijasa. Takođe ćemo izložiti ustavno-pravni okvir za rešavanje sukoba dva međunarodna sporazuma u pravnom poretku Srbije. Na kraju, daćemo određene preporuke kako da se u budućnosti izbegnu slične situacije...preuzmite ceo tekst